अथ चतुर्थ-समुल्लासारम्थनः 
अथ समावर्त्तन-विवाह-गृहाश्रमविधिं वक्ष्यामः 


[ अब समावर्तन, विवाह और गृहाश्रम की शिक्षा के विषय में 
लिखेंगे ] 
[ गृहस्थाश्रम का अधिकारी ] 
[१] वेदानधीत्य वेदौ वा वेदं वापि यथाक्रमम्‌। 
अविप्लुतब्रह्मचर्यो गृहस्थाश्रममाविशेत्‌'।। १॥। 
[मनु. ३।२] 
जब यथावत्‌ ब्रह्मचर्य आचार्य्यानुकूल वर्त्तकर धर्म से चारों, तीन, 
दो वा एक वेद को साङ्गोपाङ्ग पढ्के, जिसका ब्रह्मचर्य खण्डित न हुआ 
हो, वह पुरुष वा स्त्री गृहाश्रम में प्रवेश करे ।।१ ।। 
[ २] तं प्रतीतं स्वधर्मेण ब्रह्मदायहरं पितुः । 
स्रग्विणं तल्प आसीनमर्हयेत्‌ प्रथमं गवा।।२॥। 
[मनु. ३। ३] 
जो स्वधर्मः अर्थात्‌ जो आचार्य्य और शिष्य का यथावत्‌ धर्म है, 
उससे युक्त पिता जनक वा अध्यापक से ब्रह्मदाय अर्थात्‌ विद्यारूप भाग 
का ग्रहण और माला का धारण करने वाला [स्नातक समावर्तन के समय] 
प्रथम पलंग पर बैठे हुए अपने आचार्य्य का गोदान से सत्कार [करे ]*। 
[वहीं विवाह संस्कार करते समय] वैसे लक्षणयुक्त विद्यार्थी को कन्या 
का पिता भी गोदान“ देके सत्कृत करे।।२।। 
[ ३] गुरुणानुमतः स्नात्वा समावृत्तो यथाविधि। 
उद्ूहेत द्विजो भार्या सवर्णा लक्षणा*न्विताम्‌।।३।। 
[मनु. ३। ४] 
गुरु को आज्ञा ले, स्नान कर, गुरुकुल से अनुक्रमपूर्वक आके, 
ब्राह्मण, क्षत्रिय, वैश्य अपने वर्णानुकूल सुन्दर *लक्षणयुक्त कन्या से विवाह 
करे।। ३।। 

[ विवाह-योग्य कन्या ] 
[ ४] असपिण्डा च या मातुरसगोत्रा च या पितुः। 

सा प्रशस्ता द्विजातीनां दारकर्मणि मैथुने।।४।। 

[मनु. ३।५] 

जो कन्या माता के कुल की छः” पीढ़ियों में न हो और पिता के 
गोत्रः की न हो, उस कन्या से विवाह करना उचित है।।४।। 
[५] इसका यह प्रयोजन है कि - 'परोक्षप्रिया इव हि देवाः 
प्रत्यक्षद्विषः ' शतपथ0 [ १४। ६। ११। २] [तु.श.ब्रा।६। १। १। २; 
गो०ब्रा०पूऽ१।१।] यह निश्चित बात है कि जैसी परोक्ष पदार्थ में प्रीति 
होती है, वैसी प्रत्यक्ष में नहीं। जैसे किसी ने मिश्री के गुण सुने हों और 
खाई न हो, तो उसका मन उसी में लगा रहता है। जैसे किसी परोक्ष 
व्यक्ति की प्रशंसा सुनकर मिलने की उत्कट इच्छा होती है, वैसे ही 
दूरस्थ अर्थात्‌ जो अपने गोत्र व माता के कुल में निकट सम्बन्ध को न 
हो, उसी कन्या से वर का विवाह होना चाहिये। 
[६] निकट [ विवाह मेँ'२ दोष ] और दूर विवाह करने में गुण ये 
हैं- 

(१) एक - जो बालक बाल्यावस्था से निकट रहते, परस्पर 
क्रीडा, लड़ाई और प्रेम करते, एक-दूसरे के गुण, दोष, स्वभाव, बाल्यावस्था 
के विपरीत आचरण [को] जानते और जो नंगे भी एक-दूसरे को देखते 
हैं, उनका परस्पर विवाह होने से प्रेम कभी नहीं हो सकता। 

[७] (२) दूसरा - जैसे पानी में पानी मिलने से विलक्षण गुण 
नहीं होता, वैसे [ही] एक गोत्र, पितृ वा मातृकुल में विवाह होने में 
धातुओं के अदल-बदल नहीं होने से उन्नति नहीं होती। 

[८] (३) तीसरा - जैसे दूध में मिश्री वा शुण्ठय्ादि" ओषधियो का 
योग होने से उत्तमता होती है, वैसे ही भिन्न-गोत्र [में] पितृ - मातृकुल 
से पृथक्‌ वर्त्तमान स्त्री-पुरुषों का विवाह होना उत्तम है। 

[९] (४) चौथा - जैसे एक देश में रोगी हो, वह दूसरे देश में वायु 

और खान-पान के बदलने से रोगरहित होता है, वैसे ही दूरदेशस्थों के 
विवाह होने में उत्तमता है। 
[ ९०] (५ ) पांचवां" - निकट सम्बन्ध करने में एक-दूसरे के निकट 
होने में सुख-दुःख का भान और विरोध होना भी सम्भव है, दूर-देशस्थों 
में नहीं। और दूरस्थों के विवाह में दूर-दूर प्रेम की डोरी लम्बी बढ़ जाती 
है, निकटस्थ विवाह में नहीं । 
[ ९१९](६) छठा - दूर-दूर देश के वर्तमान और पदार्थो की प्राप्ति 
भी दूर सम्बन्ध होने में सहजता से हो सकती है, निकट विवाह होने में 
नहीं। इसीलिये - 
[ १२ ] दुहिता दुर्हिता दूरेहिता भवतीति'“^। निरुक्त [३/४] में लिखा 
है कि कन्या का 'दुहिता' नाम“ इस कारण से है कि इसका विवाह 
दूर” [गोत्र और] देश में होने से हितकारी होता है, निकट करने में 
नहीं । 
[ १३]( ७) सातवां - कन्या के पितृकुल में दारिद्र्य? होने का भी 
सम्भव है । क्योंकि जब-जब कन्या पितृकुल में आवेगी, तब तब उसको 
कुछ न [कुछ]* देना ही होगा। 
[ १४ ] ( ८ ) आठवां - कोई ** निकट होने से एक-दूसरे को अपने- 
अपने पितूकुल के सहाय का घमण्ड और जब कुछ भी दोनों में वैमनस्य 
होगा तब स्त्री झट ही पिता के कुल में चली जायगी। एक-दूसरे की 
निन्दा अधिक होगी और विरोध भी। क्योंकि प्रायः स्त्रियों का स्वभाव 
तीक्ष्ण और मृदु होता है। इत्यादि कारणों से पिता के एक गोत्र, माता की 
छः पीढ़ी और समीप देश में विवाह करना अच्छा नहीं। 
[ विवाह-सम्बन्ध में अयोग्य कुल ] 

[ १५ ] महान्त्यपि समृद्धानि गोऽजाविधनधान्यतः । 

स्त्रीसम्बन्धे दशैतानि कुलानि परिवर्जयेत्‌।।९॥। 

मनु [३। ६] 
चाहे कितने ही गाय-अजा [ भेड़], हाथी-घोड़े धन-धान्य, राज्य, 

श्री आदि से समृद्ध” कुल हों, तो भी विवाह-सम्बन्ध में निम्नलिखित 
दशकुलों का त्याग कर दे।।१।। 
[ १६ ] हीनक्रियं निष्पुरुषं निश्छन्दो रोमशार्शसम्‌ *। 
क्षय्यामयाव्यपस्मारिश्चित्रि'*-कुष्ठिकुलानि च।।२॥। 
मनु० [३। ७] 
जो कुल सत्क्रियाओं से हीन, सत्पुरुषो से रहित, वेदाध्ययन से 
विमुख [हों जिसके], शरीर पर बड़े-बड़े लोम [हों उस], और बवासीर, 
क्षयी, दमा*, खाँसी, आमाशयः", मिरगी, श्वेतकुष्ठ और गलितकुष्ठयुक्त 
कुलों को कन्या वा वर के साथ विवाह न होना चाहिये। क्योंकि ये 
सब दुर्गुण और रोग विवाह करने वाले के कुल में भी प्रविष्ट हो जाते हैं। 
इसलिये उत्तम कुलों के लड़कों और लड़कियों का आपस में विवाह 
होना चाहिये ।।२।। 
[ ९७ ] नोद्रहेत कपिलां कन्यां नाधिकाङ्गीं न रोगिणीम्‌। 
नालोमिकां नातिलोमां न वाचाटान्नः` पिङ्गलाम्‌।।३॥। 
मनुः [३।८] 
न पीले वर्णवाली, न अधिकाङ्गी अर्थात्‌ पुरुष से लम्बी-चौड़ी 
अधिक बलवाली, न रोगयुक्ता*, न लोमरहित, न बहुत लोमवाली, न 
बकवाद करने हारी और न** भूरे नेत्रवाली ।।३।। 
[ १८ ] नर्क्षवृक्षनदीनाम्नीं नान्त्यपर्वतनामिकाम्‌। 
न पक्ष्यहि प्रेष्यनाम्नीं न च भीषणनामिकाम्‌ ।।४।। 
मनुः [३। ९] 
ऋक्ष अर्थात्‌ अश्विनी, भरणी, रोहिणीदेई”, रेवतीबाई, चित्तारी** 
आदि नक्षत्र नाम वाली; तुलसिया, गेंदा, गुलाबा, चम्पा, चमेली, [ पीपल- 
बड़] आदि वृक्ष नामवाली; गङ्गा, जमुना आदि नदी नाम वाली; चाण्डाली 
आदि अन्त्य नामवाली; विन्ध्या, हिमालया, पार्वती आदि पर्वत नाम वाली; 
कोकिला, मना, [काकी-श्येनी]४ आदि पक्षी नाम वाली; नागी, भुजङ्गा 
आदि सर्प नाम वाली; माधोदासी, मीरादासी, आदि प्रेष्य नामवाली; और 

भीमकुंअरी, चण्डिका, *[ भीमा, भंयकरी ], काली, [चंडी] आदि भीषण 
नामवाली” कन्या के साथ विवाह न करना चाहिये। क्योंकि ये नाम कुत्सित 
और अन्य पदार्थों के भी हैं।।४।। किन्तु” - 
[ १९ ] अव्यङ्गाङ्गीं सौम्यनाम्नीं हंसवारणगामिनीम्‌। 

तनुलोमकेशदशनां मृद्वङ्गीमुद्वहेत्स्त्रियम्‌।।५।। 

मनु० [३। १०] 

जिसके सरल सूधे अङ्ग हों, विरुद्ध न [हों]”, जिसका नाम 
सुन्दर अर्थात्‌ यशोदा, सुखदा आदि हो; हंस और हथिनी के तुल्य जिसकी 
चाल हो, [जो] सूक्ष्म लोम, केश और दाँतयुक्त” [हो]; और जिसके 
सब अङ्ग कोमल हों, वैसी स्त्री के साथ विवाह करना चाहिये ।।५।। 
[२०] [ विवाह-योग्य आयु और उसके भेद ] 

प्रश्‍न - विवाह का समय और प्रकार कौन-सा अच्छा है? 

उत्तर - सोलहवें वर्ष से लेके चौबीसवें” वर्ष तक कन्या, और 
२५ पच्चीसवें वर्ष से लेके ४८ वें वर्ष तक पुरुष का विवाह-समय“ 
उत्तम है। इसमें जो सोलह और पच्चीस में विवाह करे तो निकृष्ट, अठारह 
बीस की स्त्री [और] तीसपैंतीस वा चालीस वर्ष के पुरुष का मध्यम, 
चौबीस वर्ष की स्त्री और अड़तालीस वर्ष के पुरुष” का विवाह उत्तम 
है। 

जिस देश में इसी प्रकार विवाह” का श्रेष्ठ विधि और ब्रह्मचर्य्य 
विद्याभ्यास अधिक होता है वह देश सुखी [होता है], और जिस देश में 
ब्रह्मचर्य्यविद्याग्रहणरहित बाल्यावस्था [ में] और अयोग्यों का विवाह होता 
है, वह देश दुःख में डूब जाता है। क्योंकि ब्रह्मचर्य्य [और] विद्या के 
ग्रहणपूर्वक विवाह के सुधार ही से सब बातों का सुधार और बिगड्ने से 
बिगाड़ हो जाता है। 

[ कल्पित गौरी रोहिणी आदि संज्ञाओं का खण्डन ] 
[ २१ ] प्रश्‍न - अष्टवर्षा भवेद्गौरी नववर्षा च“ रोहिणी। 

दशवर्षा भवेत्‌ कन्या तत ऊर्ध्वं रजस्वला।।९॥। 

माता चैव पिता तस्या** ज्येष्ठो भ्राता तथैव च। 
त्रयस्ते नरकं यान्ति दृष्ट्वा कन्यां रजस्वलाम्‌॥।२॥। 
ये श्लोक पाराशरी“ [७। ६,८], और शीघ्रबोध [१। ५४*, ६५] में 
लिखे हैं। 
अर्थ” - कन्या की आठवें वर्ष में गौरी“, नवें वर्ष रोहिणी, 
दशवें वर्ष कन्या, और उसके आगे रजस्वला संज्ञा हो जाती है।।१।। 
दशवें वर्ष तक विवाह न करके रजस्वला कन्या को माता, 
पिता और उसका बड़ा भाई, ये तीनों देखके नरक में गिरते हैं॥ २॥ 
(उत्तर) - ब्रह्मोवाच - 
एकक्षणा भवेद्‌ गौरी द्विक्षणेयं तु“? रोहिणी। 
त्रिक्षणा सा भवेत्‌ कन्या ह्यत उर्ध्व रजस्वला।।९।। 
माता पिता तथा भ्राता मातुलो भगिनी स्वका। 
सर्वे ते नरकं यान्ति दृष्ट्वा कन्यां रजस्वलाम्‌।।२।। 
यह सद्योनिर्मित ब्रह्मपुराण का वचन है।। 
अर्थ :- जितने समय में परमाणु एक पलटा खावे, उतने समय 
को ' क्षण" कहते हैं, जब कन्या जन्मे तब एक क्षण में गौरी, दूसरे में 
रोहिणी, तीसरे में कन्या, और चौथे में रजस्वला हो जाती है।।१।। 
उस रजस्वला को देखके उस के“ माता, पिता, भाई, मामा और 
बहिन सब नरक को जाते हैं।।२।। 
[२२] प्रश्न - ये श्लोक प्रमाण नहीं। 
उत्तर - क्यों प्रमाण नहीं ? जो ब्रह्मा जी के श्लोक प्रमाण नहीं, 
तो तुह्यारे भी प्रमाण नहीं हो सकते। 
[२३] प्रश्न - वाह-वाह पराशर और काशीनाथ का भी प्रमाण नहीं 
करते ? 
उत्तर - वाह जी वाह! क्या तुम ब्रह्माजी का प्रमाण नहीं करते ? 
पराशर [और] काशीनाथ से ब्रह्माजी बड़े नहीं हैं? जो तुम ब्रह्माजी के 
श्लोकों को नहीं मानते, तो हम भी पराशर [और] काशीनाथ के श्लोकों 

को नहीं मानते। 
[२४] प्रश्न - तुम्हारे श्लोक असम्भव होने से प्रमाण नहीं। क्योंकि 
सहर्रों क्षण जन्म-समय ही में बीत जाते हैं, तो विवाह कैसे हो सकता 
है? और उस समय विवाह करने का कुछ फल भी नहीं दीखता। 

उत्तर - जो हमारे श्लोक असम्भव है, तो तुह्ारे भी आशुद्ध"*” 
हैं। क्योंकि आठवें, नवें और दशवें वर्ष [में] भी विवाह करना निष्फल 
है। क्योंकि सोलहवें वर्ष के पश्चात्‌ चौबीसवें वर्ष पर्यन्त विवाह होने से 
पुरुष का वीर्य परिपक्व, शरीर बलिष्ठ, स्त्री का गर्भाशय पूरा और शरीर 
भी बलयुक्त होने से सन्तान उत्तम होते हैं ।* 

जैसे आठवें वर्ष की कन्या में सन्तानोत्पति का होना असम्भव 
है, बैसे ही गौरी, रोहिणी नाम देना भी अयुक्त है। यदि गोरी कन्या न हो 
किन्तु काली हो, तो उसका नाम गौरी रखना व्यर्थ है। और गौरी महादेव 
की स्त्री, रोहिणी वसुदेव की स्त्री थी। उसको तुम पौराणिक लोग मातृ- 
समान मानते हो। जब कन्या मात्र में गौरी आदि की भावना करते हो, तो 
फिर उनसे विवाह करना कैसे सम्भव और धर्मयुक्त हो सकता है? इसलिये 
तुह्यारे और हमारे दो-दो श्लोक मिथ्या ही हैं। क्योंकि जैसे हमने 
'ब्रह्मोवाच' करके श्लोक बना लिये हैं, “वैसे ही पराशर आदि के 
नाम से अपने“ मतलब-सिन्धु लोगों ने श्लोक बना लिये हँ“: | इसलिये 
इन सबका प्रमाण छोड्के वेदों के प्रमाण से सब काम किया” करो। 
देखो मनु [स्मृति] में - 
[ २५ ] त्रीणि वर्षाण्युदीक्षेत कुमार्यृतुमती सती। 

ऊर्ध्वं तु कालादेतस्माद्विँदेत सदूशं पतिम्‌॥। 

मनुJ [९ । ९०] 

कन्या रजस्वला हुए पीछे तीन वर्ष-पर्यन्त पति को खोज करके 
अपने तुल्य पति को प्राप्त होवे। जब प्रतिमास रजोदर्शन होता है, तो तीन 
वर्षो में ३६ वार रजस्वला हुए पश्चात्‌ विवाह करना योग्य है, इससे पूर्व 
नहीं । 

[ २६ ] काममामरणात्तिष्ठेद्‌ गृहे कन्यर्तुमत्यपि। 

न चैवैनां प्रयच्छेत्तु गुणहीनाय कर्हिचित्‌।। 

मनु० [९ । ८९] 

चाहे लड़का-लड़की मरणपर्यन्त कुमारे रहें, परन्तु असदूश अर्थात्‌ 
परस्पर विरुद्ध गुण-कर्म-स्वभाववालों का विवाह कभी न होना चाहिये। 
इससे सिद्ध हुआ कि न पूर्वोक्त समय से प्रथम, और [न] असदूशों का 
विवाह होना योग्य है ।। 

[ लड़का-लड़की की प्रसन्नता से विवाह ] 

[२७] प्रशन - विवाह [करना] माता-पिता के आधीन होना चाहिये, 
वा लड़के-लड़की के आधीन रहै ? 

उत्तर - लड़के-लड़की के आधीन“ विवाह होना उत्तम है। जो 
माता-पिता विवाह करना कभी विचारें, तो भी लड़के-लड़की की प्रसन्नता 
के विना न होना चाहिये। क्योंकि एक-दूसरे को प्रसन्नता से विवाह होने 
में विरोध बहुत कम होता [है] सन्तान उत्तम होते हैं। और अप्रसन्नता के 
विवाह में नित्य क्लेश ही रहता है। विवाह में मुख्य प्रयोजन वर-कन्या** 
का है, माता-पिता का नहीं। क्योंकि जो उनमें परस्पर प्रसन्नता रहे, तो 
उन्हीं को सुख, और विरोध में उन्हीं को दुःख होता [है] । और - 
[ २८ ] सन्तुष्टो भार्यया भर्त्ता भर्त्रा भार्य्या तथैव च। 

यस्मिन्नेव कुले नित्यं कल्याणं तत्र वै श्रुवम्‌।। 

मनुJ [३ । ६०] 

जिस कुल में स्त्री से पुरुष और पुरुष से स्त्री सदा प्रसन्न रहती 
है, उसी कुल में आनन्द, लक्ष्मी और कीर्त्ति निवास करती है, और जहां 
विरोध-कलह होता है, वहां दुःख दरिद्र [ता] और निन्दा निवास करती 
है। 

[ स्वयंवर विवाह ही उत्तम ] 

इसलिये जैसी स्वयंवर" की रीति आर्य्यावर्त में परम्परा से चली 

आती है, वही विवाह उत्तम है। जब स्त्री-पुरुष विवाह करना चाहैं, तब 

विद्या, विनय, शील, रूप, आयु, बल, कुल, शरीर का परिमाणादि यथायोग्य 
होना चाहिये। जब तक इनका मेल नहीं होता, तब तक विवाह में कुछ 
भी सुख नहीं होता। और न बाल्यावस्था में विवाह करने से सुख होता 
[है]। 
[ युवावस्था में विवाह करने में प्रमाण ] 
[ २९ ] युवा सुवासाः परिवीत आगात्‌ स उ श्रेयान्‌ भवति जायंमानः । 
तं धीरांसः कवय उन्न॑यन्ति स्वाध्यो ३मन॑सा देवयन्तः ।।९।। 
ऋमं०३ । सू० ८। मं० ४।। 
[ ३० ] आ धेनवों धुनयन्तामशिश्वीः सबर्दूघाः` शशया अप्र॑दुग्धाः । 
नव्यानव्या युवतयो भव॑न्तीर्महद्देवानांमसुरत्वमेकम्‌।।२।। 
ऋमं०३। सू ५५। मं० १६।। 
[ ३१ ] पूर्वीरहं शरद: शश्रमाणा दोषावस्तोंरुषसों जरय॑न्तीः । 
मिनाति श्रियं जरिमा तनूनामप्यू नु पत्नीर्वृषणो जगम्युः ।। ३।। 
ऋमं०१। सू० १७९। मं० १।। 
जो पुरुष (परिवीतः) सब ओर से यज्ञोपवीत, ब्रह्मचर्य्यसेवन से 
उत्तम शिक्षा और विद्या से युक्त, (सुवासाः) सुन्दर वस्त्र धारण किया 
हुआ, ब्रह्मचर्य्ययुक्त (युवा) विद्या ग्रहण कर पूर्ण जवान होके गृहाश्रम में 
(आगात्‌) आता है, (सः) वही दूसरे विद्याजन्म में (जायमानः) प्रसिद्ध 
होकर (श्रेयान्‌) अतिशय शोभायुक्त मङ्गलकारी (भवति) होता है। 
(स्वाध्यः) अच्छे प्रकार ध्यानयुक्त (मनसा) विज्ञान से (देवयन्तः) विद्या 
वृद्धि की कामनायुक्त, (धीरासः) धैर्ययुक्त (कवयः) विद्वान्‌ लोग (तम्‌) 
उसी पुरुष को (उन्नयन्ति) उन्नतिशील करके प्रतिष्ठित करते हैं। और जो 
ब्रह्मचर्य्यधारण, विद्या, उत्तम शिक्षा का ग्रहण किये विना अथवा बाल्यावस्था 
में विवाह करते हैं, वे स्त्री-पुरुष नष्ट- भ्रष्ट होकर विद्वानों में अप्रतिष्ठा" 
को प्राप्त होते हैं ।।१।। 
जो (अप्रदुग्धाः) किसी ने दुही न हों, उन (धेनवः) गौओं के 
समान (अशिश्वीः) बाल्यावस्था से रहित (सबर्दुघा: )% सब प्रकार के 

उत्तम व्यवहारों को पूर्ण करने हारी (शशया: ) कुमारावस्था का उल्लंघन 
करने हारी, (नव्यानव्या:) नवीन-नवीन शिक्षा और अवस्था से पूर्ण 
(भवन्तीः) वर्तमान (युवतयः) पूर्ण युवावस्थास्थ स्त्रियां (देवानाम्‌) 
ब्रह्मचर्य्य-सुनियमों से पूर्ण विद्वानों के (एकम्‌) अद्वितीय (महत्‌) बड़े 
(असुरत्वम्‌) प्रज्ञा-शास्त्रशिक्षा-युक्त, प्रज्ञा में रमण के भावार्थ को प्राप्त 
होती हुई, जवान पतियों को प्राप्त होके (आधुनयन्ताम्‌) गर्भ धारण करें | 
कभी भूल के भी बाल्यावस्था में पुरुष का मन से भी ध्यान [न] करें। 
क्योंकि यही कर्म इस लोक और परलोक के सुख का साधन है। 
बाल्यावस्था में विवाह से जितना पुरुष का नाश [होता है], उससे अधिक 
स्त्री का नाश होता है।।२।। 

जैसे (नु) शीघ्र (शश्रमाणाः) अत्यन्तः श्रम करने हारे (वृषणः ) 
वीर्य सींचने में समर्थ पूर्ण युवावस्थायुक्त पुरुष (पत्नीः) युवावस्थास्थ, 
हृदयः को प्रिय स्त्रियों को (जगम्युः) प्राप्त होकर पूर्ण शतवर्ष वा उससे 
अधिक वर्ष” आयु को आनन्द से भोगते और पुत्र-पौत्रादि से संयुक्त 
रहते रहैं, वैसे स्त्री-पुरुष सदा वर्त्तें। जैसे (पूर्वीः) पूर्व वर्त्तमान (शरदः) 
शरद्‌ ऋतुओं, और (जरयन्तीः) वृद्धावस्था को प्राप्त कराने वाली (उषसः ) 
प्रातःकाल की वेलाओं को (दोषाः) रात्री और (वस्तोः) दिन (तनूनाम्‌) 
शरीरों की (श्रियम्‌) शोभा को (जरिमा) अतिशय वृद्धपन “[बल और 
शोभा] को [ (मिनाति) ] दूर कर देता है, वैसे (अहम्‌) मैं स्त्री वा पुरुष 
(उ) अच्छे प्रकार (अपि) निश्चय करके ब्रह्मचर्य से विद्या, शिक्षा, शरीर 
और आत्मा के बल और युवावस्था को प्राप्त हो ही के विवाह करूं। 
इससे विरुद्ध करना वेदविरुद्ध होने से सुखदायक विवाह कभी नहीं 
होता।।३।। 
[३२] जब तक इसी प्रकार सब ऋषि-मुनि, राजा-महाराजा आर्य्य लोग 
ब्रह्मचर्य से विद्या पढ़ ही के, स्वयंवर विवाह करते थे, तब तक इस देश 
की सदा उन्नति होती जाती*थी। जब से यह ब्रह्मचर्य्य से विद्या का न 
पढ़ना, बाल्यावस्था में पराधीन अर्थात्‌ माता-पिता के आधीन विवाह होने 

लगा, तब से क्रमशः आर्य्यावर्त् देश की हानि ही होती चली आई है। 
इससे इस दुष्ट काम को छोड़के, सज्जन लोग पूर्वाक्त प्रकार से स्वयंवर 
विवाह किया करें। सो विवाह वर्णानुक्रम से करें। और वर्णव्यवस्था भी 
गुण-कर्म के आधीन होनी चाहिये। 
[ वर्णव्यवस्था गुण-कर्म-स्वभावानुसार ] 
[३३] प्रश्न - क्या जिनके माता-पिता ब्राह्मणी-ब्राह्मण हों, वही ब्राह्मण 
होते हैं ? और जिनके माता-पिता अन्य वर्णस्थ [हों] वे कभी ब्राह्मण हो 
सकते हैं ? 
उत्तर - हां। बहुत से हो गये, होते हैं, और होंगे भी। जैसे 
छान्दोग्य उपनिषद्‌ में जाबाल“ ऋषि अज्ञातकुल [से], महाभारत में 
विश्वामित्र” क्षत्रिय वर्ण [से], और मातङ्ग“ ऋषि चाण्डाल कुल से 
ब्राह्मण हो गये थे। [ऐसा वर्णित है]अब भी जो उत्तम विद्या-स्वभाव 
वाला है वही 'ब्राह्मण' के योग्य, और मूर्ख * शूद्र' के योग्य होता है। और 
वैसा ही आगे भी होगा। 
[ ब्राह्मण-शरीर बनाने के साधन ] 
[३४] प्रश्‍न - भला जो रज-वीर्य से शरीर हुआ है, वह बदलकर 
दूसरे वर्ण के योग्य कैसे हो सकता [है]? 
उत्तर - रज-वीर्य के योग से ब्राह्मण-शरीर नहीं होता। किन्तु 
[ ३५ ] स्वाध्यायेन ज“'पैहों मैस्त्रैविद्येनेज्यया सुतैः । 
महायज्ञैश्च यज्ञैश्च ब्राह्मीयं क्रियते तनुः।। 
मनु०[२। २८] 
इसका अर्थ पूर्व कर आये हैं। अब यहां भी संक्षेप से करते“ हैं 
- (स्वाध्यायेन“) पढ़ने-पढाने, (जपैः) विचार करने-कराने, [ (होमैः ) ] 
नानाविध होम के अनुष्ठान, [ (त्रैविद्येन) ] । सम्पूर्ण वेदों को शब्द, अर्थ, 
सम्बन्ध, स्वरोच्चारण सहित पढ़ने-पढ़ाने, (इज्यया) पौर्णमासी इष्टि आदि 
के करने, (सुतैः) पूर्वोक्त“ विधिपूर्वक धर्म से सन्तानोत्पत्ति, (महायज्ञैश्च) 
पूर्वोक्त ब्रह्मयज्ञ, देवयज्ञ, पितृयज्ञ, वैश्वदेवयज्ञ और अतिथियज्ञ, (यज्ञैश्च) 

अग्निष्टोमादि यज्ञ, विद्वानों का सङ्ग, सत्कार, सत्यभाषण, परोपकारादि 
सत्कर्म [करने से] और सम्पूर्ण शिल्पविद्यादि पढ़के दुष्टाचार छोड़ श्रेष्ठाचार 
में वर्त्तने से (इयम्‌) यह (तनुः) शरीर (ब्राह्मी) ब्राह्मण का (क्रियते) 
किया जाता है। 

क्या इस श्लोक को तुम नहीं मानते ? 

प्रश्न - मानते हैं“ । 

उत्तर- फिर क्यों रज-वीर्य्य के योग से वर्णव्यवस्था मानते हो ?* 

प्रश्‍न - मैं इकेला नहीं मानता, किन्तु बहुत लोग परम्परा से 
ऐसा ही मानते हैं। 
[३६] प्रश्न - क्या तुम परम्परा का भी खण्डन करोगे? 

उत्तर - नहीं ! परन्तु तुह्मारी उलटी समझ को नहीं मानके खण्डन 
भी करते हैं । 
[३७] प्रश्न - हमारी उलटी और तुह्यारी सूधी समझ है, इसमें क्या 
प्रमाण ? 

उत्तर - यही प्रमाण है कि जो तुम पांच-सात पीढ़ियों के वर्तमान 
को सनातन व्यवहार मानते हो। और हम वेद तथा सृष्टि के आरम्भ से 
आज-पर्यन्त को“ परम्परा मानते हैं। देखो! जिसका पिता श्रेष्ठ उसका 
पुत्र दुष्ट, और जिसका पुत्र श्रेष्ठ उसका पिता दुष्ट, तथा कहीं दोनों श्रेष्ठ 
अथवा” दुष्ट देखने में आते हैं। इसलिये तुम लोग भ्रम में पड़े हो। देखो! 
मनुस्मृति में क्या कहा है - 
[ ३८ ] येनास्य पितरो याता येन याताः पितामहाः । 

तेन यायात्‌ सतां मार्ग तेन गच्छन्न रिष्यते।। 

मनु[४ । १७८] 

जिस मार्ग से इसके पिता-पितामह चले हों, उसी“ मार्ग में सन्तान 
भी चलें। परन्तु “सताम्‌? = जो सत्पुरुष पिता - पितामह हों उन्हीं के 
मार्ग में चलें। और जो पिता-पितामह दुष्ट हों, तो उनके मार्ग में कभी न 
चलें। क्योंकि सत्पुरुषों [ और]” धर्मात्मा पुरुषा“'ओं के मार्ग में चलने 
से दुःख कभी नहीं होता। इसको तुम मानते हो वा नहीं ? 

प्रश्न- हां-हां* मानते हैं। 
उत्तर - और देखो, जो परमेश्वर-प्रकाशित” वेदोक्त बात है वही 
सनातन, और जो उससे“ विरुद्ध है वह सनातन कभी नहीं हो सकती। 
ऐसा ही सब लोगों को मानना चाहिये वा नहीं ? 
प्रश्न- अवश्य चाहिये। 
उत्तर - जो ऐसा [न]” माने, उससे कहो कि - किसी का 
पिता दरिद्र हो और उसका पुत्र धनाढ्य होवे, तो क्या अपने पिता की 
दरिद्रावस्था के अभिमान से धन को फेंक देवे ? क्या जिसका पिता अन्धा 
हो उसका पुत्र [भी “अपनी ] आंखों को फोड़ लेर्वे" ? जिसका पिता 
कुकर्मी हो क्या उसका पुत्र भी कुकर्म ही करे ? नहीं नहीं। किन्तु जो- 
जो पुरुषाओं' के उत्तम कर्म हाँ उनका सेवन और दुष्ट कर्मों का त्याग 
कर देना सबको अत्यावश्यक है। 
[ जन्म से वर्णव्यवस्था में दोष ] 
जो कोई रज-वीर्य्य के योग से वर्णाश्रम** व्यवस्था माने, और 
गुणकर्मों के योग से न माने, तो उससे पूछना चाहिये कि - “जो कोई 
अपने [ब्राह्मण-वर्णस्थ] वर्ण को छोड़ नीच, [वर्ण] अन्त्यज अथवा 
कृश्चीन, मुसलमान हो गया हो उसको“ भी ब्राह्मण क्यों नहीं “मानते! ? 
यहां यही कहोगे कि उसने ब्राह्मण के कर्म छोड़ दिये, इसलिये वह ब्राह्मण 
नहीं है। इससे यह भी सिद्ध होता है जो ब्राह्मणादि के उत्तम कर्म करते 
हैं वे ही ब्राह्मणादि। और जो नीच [वर्ण] भी उत्तम वर्ण के गुण-कर्म- 
स्वभाववाला होवे तो उसको भी उत्तम वर्ण में, और जो उत्तम वर्णस्थ 
होके नीच [वर्ण के]काम करे, तो उसको नीच वर्ण में गिनना अवश्य 
चाहिये । 
[ ' ब्राह्मणोऽस्य.' मन्त्र का अर्थ ] 
[३९] प्रश्न - ब्राह्मणोऽस्य मुख॑मासीद्‌ बाहू राजन्यः कृतः। 
ऊरू तद॑स्य यद्वैश्यः पदभ्या& शूद्रोऽअंजायत।। 
यह यजुर्वेद के ३१ वें अध्याय का ११ वां मन्त्र है।। 

इसका यह अर्थ है कि - ब्राह्मण ईश्वर के मुख, क्षत्रिय बाहू, 
वैश्य ऊरू, और शूद्र पगों से उत्पन्न हुआ है। इसलिये जैसे मुख, न बाहू 
आदि और बाहु आदि न मुख होते हैं, इसी प्रकार ब्राह्मण न क्षत्रियादि 
और क्षत्रियादि न ब्राह्मण हो सकते [हैं]।। 

उत्तर - इस मन्त्र का अर्थ जो तुमने किया, वह ठीक नहीं। 
क्योंकि यहां “पुरुष” अर्थात्‌ निराकार व्यापक परमात्मा को अनुवृत्ति 
[आती]* है। जब वह निराकार है तो उसके मुखादि अङ्ग नहीं हो सकते। 
जो मुखादि अङ्ग वाला हो, वह पुरुष अर्थात्‌ व्यापक नहीं। और जो व्यापक 
नहीं वह सर्वशक्तिमान्‌, जगत्‌ का स्रष्टा-धर्त्ता-प्रलयकर्त्ता, जीवों के पुण्य 
पापों को जानके व्यवस्था करने हारा, सर्वज्ञ, अजन्मा“, मृत्युरहित आदि 
विशेषण वाला नहीं हो सकता। 

इसलिए इसका यह अर्थ है कि “जो (अस्य) पूर्ण व्यापक 
परमात्मा की सृष्टि में मुख के सदूश सब में मुख्य=उत्तम हो वह (ब्राह्मण: ) 
'ब्राह्मण'। (बाहू)-'बाहुर्वै बलम्‌, बाहुर्वै वीर्यम्‌’ शतपथ ब्राह्मणः । 
बल, वीर्य्य का नाम बाहु है, वह जिसमे अधिक हो सो (राजन्यः) 
' क्षत्रिय'। (ऊरू)कटि के अधो और जानु के उपरिस्थ भाग का नाम 
' ऊरू' है, जो सब पदार्थो और सब देशों में ऊरू के बल से जावे-आवे 
प्रवेश करे वह (वैश्यः) 'वैश्य'। और (पद्भ्याम्‌ शूद्रः) जो पग के 
अर्थात्‌ नीच अंग के सदृश [ और] मूर्खतादि गुण वाला हो वह शूद्र है। 
[४०] अन्यत्र “शतपथ ब्राह्मणादि’ में भी इस मंत्र का ऐसा ही अर्थ 
किया है । जैसे - ' यस्मादेते मुख्यास्तस्मान्मुखतो हासृज्यन्त** ' इत्यादि । 
जिससे ये मुख्य हैं, इससे मुख से उत्पन्न हुए, ऐसा कथन संगत होता है। 
अर्थात्‌ जैसे मुख सब अङ्गा में श्रेष्ठ है, बैसे पूर्ण विद्या और उत्तम गुण- 
कर्म-स्वभाव से युक्त होने से मनुष्य जाति में उत्तम 'ब्राह्मण' कहाते' 
हैं। 

जब परमेश्वर के निराकार होने से मुखादि अङ्ग ही नहीं हैं, तो'”” 
मुख आदि से उत्पन्न होना असम्भव है, जैसे कि बन्ध्या स्त्री“ के पुत्र 

का विवाह होना। और जो मुखादि आङ्गों से ब्राह्मणादि उत्पन्न होते तो, 
उपादान कारण के सदृश ब्राह्मणादि की आकृति अवश्य होती। जैसे मुख 
का आकार गोलमोल है, वैसे** ही उनके शरीर भी गोलमोल** होने 
चाहियें। क्षत्रियो के शरीर भुजाओं'* के सदूश, वैश्यों के ऊरुओं के तुल्य 
और शुद्रों के“ शरीर पगों के समान आकार“* वाले होते। [किन्तु] 
ऐसे नहीं हैं।"*। 

और जो कोई तुमसे प्रश्न करेगा कि जो-जो मुखादि से उत्पन्न 
हुए थे, उनकी ब्राह्मणादि संज्ञा हो, परन्तु तुह्यारी नहीं। क्योंकि जैसे [और] 
सब लोग गर्भाशय से उत्पन्न होते हैं, वैसे तुम भी होते हो। तुम मुखादि 
से उत्पन्न न होकर ब्राह्मणादि संज्ञा“ का अभिमान करते हो'%, [तो 
तुमसे कुछ उत्तर न बन पड़ेगा] इसलिये तुह्यारा कहा अर्थ व्यर्थ है। और 
जो हमने अर्थ किया है, वह सच्चा है। ऐसा ही अन्यत्र भी कहा है। 
जैसा- 

[ वर्ण-परिवर्तन में प्रमाण ] 

[ ४९ ] शूद्रो ब्राह्मणतामेति ब्राह्मणश्चैति शूद्रताम्‌। 

क्षत्रियाजातमेवन्तु विद्याद्वैश्यात्तथैव च।। 

मनुः [१०। ६५] 

जो शूद्रकूल में उत्पन्न होके ब्राह्मण, क्षत्रिय और वैश्य के 
सदूश गुण-कर्म-स्वभाव वाला हो तो, वह शूद्र, ब्राह्मण, क्षत्रिय और 
वैश्य हो जाय। वैसे ही जो ब्राह्मण, क्षत्रिय और वैश्य के कुल में उत्पन्न 
हुआ हो और उसके गुण-कर्म-स्वभाव शूद्र के सदूश हों, तो शूद्र हो 
जावे। वैसे ही“ क्षत्रिय [वा], वैश्य के कुल में उत्पन्न होके ब्राह्मण!" 
वा शूद्र के समान” होने से ब्राह्मण और शूद्र भी हो जाता है। अर्थात्‌ 
चारों वर्णों में जिस-जिस वर्ण के सदृश जो-जो पुरुष वा स्त्री हो, वह- 
वह उसी वर्ण में गिनी जावे। 
[ ४२ ] धर्मचर्य्यया जघन्यो वर्णः पूर्व पूर्व 

वर्णमापद्यते जातिपरिवृत्तौ।। १॥। 

[ ४३ ] अधर्मचर्य्यया पूर्वो वर्णो जघन्यं 
जघन्यं वर्णमापद्यते जातिपरिवृत्तौ।।२।। 
ये आपस्तम्ब [ धर्मसूत्र] के सूत्र हैं 
[२। ५। ११। १०, ११] 
धर्माचरण से निकृष्ट वर्ण अपने से उत्तम-उत्तम वर्णो को प्राप्त 
होता है। और वह उसी वर्ण में गिना जावे कि जिस-जिसके योग्य 
होवे ।१।। 
वैसे अधर्माचरण से' पूर्व-पूर्व अर्थात्‌ उत्तम-उत्तम वर्णवाला 
मनुष्य अपने से नीचे वाले वर्णो को प्राप्त होता है ११ और [वह] उसी 
वर्ण में गिना जावे कि जिस-जिस वर्ण के योग्य होवे [ ।।२।।] 
[४४] जैसे पुरुष जिस-जिस वर्ण के योग्य होता है, वैसे ही स्त्रियों 
को भी व्यवस्था समझनी चाहिये । इससे क्या सिद्ध हुआ कि इस प्रकार 
होने से सब वर्ण अपने-अपने गुण-कर्म-स्वभावयुक्त होकर शुद्धता के 
साथ रहते हैं। अर्थात्‌ ब्राह्मण वर्ण में कोई क्षत्रिय, वैश्य और शूद्र के 
सदृश न रहेगा। और क्षत्रिय, वैश्य और शूद्र वर्ण भी शुद्ध रहेंगे, अर्थात्‌ 
वर्णसंकरता प्राप्त न होगी। इससे किसी वर्ण की निन्दा वा अयोग्यता 
भी न होगी। 
[४५] प्रश्न जो किसी के एक ही पुत्र वा पुत्री हो, वह दूसरे वर्ण 
में प्रविष्ट हो जाय, तो उसके मा-बाप की सेवा कौन करेगा? और 
वंशच्छेदन भी हो जायगा। इसको क्या व्यवस्था होनी चाहिये ? 
उत्तर - न किसी की सेवा का भङ्ग और न वंशच्छेदन होगा। 
क्योंकि उनको अपने लड्के-लड़कियों के बदले स्वर्ण के योग्य दूसरे 
सन्तान विद्यासभा और राजसभा की व्यवस्था से“२ मिलेंगे। इसलिये 
कुछ भी अव्यवस्था न होगी। 
[ वर्णनिश्चय का समय ] 
यह गुण-कर्मो से वर्णो की व्यवस्था कन्याओ की सोलहवें वर्ष 
और पुरुषों की पच्चीसवें वर्ष की परीक्षा में नियत करनी चाहिये। 

और इसी क्रम से अर्थात्‌ “ब्राह्मण का ब्राह्मणी, क्षत्रिय का क्षत्रिया, 
वैश्य का वैश्या और शूद्र का शूद्रा'* के साथ विवाह होना चाहिये। 
तभी अपने-अपने वर्णों के कर्म और परस्पर प्रीति भी यथायोग्य रहेगी। 
[ चारों वर्णो के कर्त्तव्य कर्म और गुण ] 
इन चारों वर्णों के कर्त्तव्य-कर्म और गुण ये हैं। 
[ ब्राह्मण - ] 
[ ४६ ] अध्यापनमध्ययनं यजनं याजनं तथा। 
दानं प्रतिग्रहंचैव ब्रा्मणानामकल्पयत्‌।।९॥। 
[मनुः १। ८८] 
[ ४७ ] शमो दमस्तपः शौचं क्षान्तिरार्जवमेव च। 
ज्ञानं विज्ञानमास्तिक्यं ब्रह्मकर्म स्वभावजम्‌।।२॥। 
भ.गी. [१८। ४२] 
ब्राह्मण के पढ़ना-पढ़ाना, यज्ञ करना-कराना, दान देना-लेना, 
ये छः कर्म हैं। परन्तु “प्रतिग्रहः प्रत्यवरः ' मनुः [१०। १०९] अर्थात्‌ 
प्रतिग्रह-“दान लेना नीच कर्म है!" ।। १।। 

[ (शमः) ] मन से बुरे काम की इच्छा भी न करनी, और उसको 
अधर्म में कभी प्रवृत्त न होने देना। (दमः) श्रोत्र और चक्षु आदि इन्द्रियों 
को अन्यायाचरण से रोककर धर्म में चलाना। (तपः) सदा ब्रह्मचारी 
जितेन्द्रिय होके धर्मानुष्ठान करना। (शौचम्‌)- 

[ ४८ ] अद्धिर्गात्राणि शुध्यन्ति, मनः सत्येन शुध्यति। 
विद्यातपोभ्यां भूतात्मा, बुद्धिरज्ञानेन शुध्यति।। 
मनु० [५। १०९] 
जल से बाहर के अङ्ग, सत्याचार से मन, विद्या और धर्मानुष्ठान 
से जीवात्मा और ज्ञान से बुद्धि” पवित्र होती है। 

भीतर [के] रागद्वेषादि दोष और बाहर के मलों को दूर कर 
शुद्ध रहना। अर्थात्‌ सत्याऽसत्य के विवेकपूर्वक [सत्य के] ग्रहण 
और असत्य के त्याग से निश्चय पवित्र होता है। (क्षान्तिः) अर्थात्‌ 

निन्दा-स्तुति, सुख-दुःख, शीतोष्ण, क्षुधा-तृषा, हानि-लाभ, मान-अपमान 
आदि [में] हर्ष-शोक छोड़ के धर्म में दृढ निश्चय“ रहना। (आर्जवम्‌) 
कोमलता '“निरभिमानि सरल स्वभावः रखना । कुटिलतादि दोष छोड़ 
देना, (ज्ञानम्‌) सब वेदादि शास्त्रों को साङ्गोपाङ्ग पढ्के पढ़ाने का 
सामर्थ्य, “विवेक ' सत्यासत्य* का निर्णय, जो वस्तु जैसा हो अर्थात्‌ 
जड़ को जड़ चेतन को चेतन जानना और मानना, (विज्ञानम्‌) पृथिवी 
से लेके परमेश्वर-पर्यन्त पदार्थो को विशेषता से जानकर उनसे यथायोग्य 
उपयोग लेना। (आस्तिक्यम्‌) कभी वेद, ईश्वर, मुक्ति, पूर्व-परजन्म, 
धर्म, विद्या, सत्सङ्ग, माता-पिता-आचार्य्य और अतिथियों की सेवा को 
न छोड़ना, और निन्दा कभी न करना। [ब्रह्म कर्म स्वभावजम्‌] ये 
पन्द्रह''* कर्म और गुण ब्राह्माणवर्ण'२[ के ]मनुष्यों में अवश्य होने 
चाहियें।। २।। 
क्षत्रिय - 
[ ४९ ] प्रजानां रक्षणं दानमिज्याध्ययनमेव च। 
विषयेष्वप्रसक्तिश्च क्षत्रियस्य समासतः ।।१ ।। 
मनु० [१। ८९] 
शौर्य तेजो धृतिर्दाक्ष्यं युद्धे चाप्यपलायनम्‌। 
दानमीश्वरभावश्च क्षात्रं कर्म स्वभावजम्‌।।२।। 
भग्गीता [ १८। ४३] 
[ (प्रजानां रक्षणम्‌) ] न्याय से प्रजा को रक्षा अर्थात्‌ पक्षपात 
छोड़ के श्रेष्ठों का सत्कार और दुष्टों का तिरस्कार करना, सब प्रकार से 
सबका पालन, (दानम्‌) विद्या-धर्म की प्रवृत्ति और सुपात्रों की सेवा में 
धनादि पदार्थो का व्यय करना, (इज्या) अग्निहोत्रादि यज्ञ करना वा 
कराना“? (अध्ययनम्‌) वेदादि शास्त्रों का पढ़ना, तथा पढ्वाना**, और 
[ (विषयेष्वप्रसक्तिः) ] विषयों में न फस कर जितेन्द्रिय रह के, सदा 
शरीर और आत्मा से बलवान्‌ रहना।१।। 
(शौर्यम्‌) सैकड़ों सहस्रो से भी युद्ध करने में अकेले को भय 

न होना। (तेज:) सदा तेजस्वी, दीनता-रहित, प्रगल्भ, दृढ़ रहना। 
(धृतिः) धैर्यवान्‌ होना (दाक्ष्यम्‌) राज** और प्रजा-सम्बन्धी व्यवहार 
और सब शास्त्रों में अतिचतुर होना (युद्धे) युद्ध में भी दृढ़ निःशङ्क 
रहके [अपलायनम्‌] उससे कभी न हठना न भागना। अर्थात्‌ इस प्रकार 
से लड़ना कि जिससे निश्चित विजय होवे, आप बचे। जो भागने'* से 
वा शत्रुओं को'* धोखा देने से जीत होती हो तो ऐसा ही करना। (दानम्‌) 
दानशीलता रखना। (ईश्वरभावः) पक्षपातरहित होके सबके साथ 
यथायोग्य वर्त्तना, विचार'“ के देना, [प्रतिज्ञा] पूरी करना, उसको कभी 
भङ्ग होने नः“ देना'*। [क्षात्रं कर्म स्वभावजम्‌] ये ग्यारह'२ क्षत्रिय 
वर्ण के कर्म और गुण हैं।।२।। 
वैश्य - 
[ ५० ] पशूनां रक्षणं दानमिज्याध्ययनमेव च। 
वणिकूपथं कुसीदं च वैश्यस्य कृषिमेव च।।३॥। 
मनु०[ १। ९०] 
(पशुनां रक्षणम्‌) गाय आदि पशुओं का पालन-वद्धन करना। 
(दानम्‌) विद्या-धर्मं को वृद्धि करने-कराने के लिये धनादि का व्यय 
करना। (इज्या) अग्निहोत्रादि यज्ञों का करना। (अध्ययनम्‌) वेदादि 
शास्त्रों का पढ़ना। (वणिक्पथम्‌) सब प्रकार के व्यापार करना। 
(कुसीदम्‌) एक सैकड़े में चार आना, छः, आठ, बारह, सोलह वा 
बीस आनों से अधिक ब्याज, और मूल से दूना अर्थात्‌ एक रुपया दिया 
हो तो सौ वर्ष में भी दो रुपये से अधिक न लेना और न देना। (कृषिम्‌) 
खेती करना । [ वैश्यस्य ] ये [ सात ] वैश्य के गुण, कर्म हैं।।३॥। 
[ ५९ ] शूद्र- 
एकमेव हि शूद्रस्य प्रभुः कर्म समादिशत्‌। 
एतेषामेव वर्णानां शुश्रूषामनसूयया ।।४।। 
मनु १।९१]* 
शूद्र को योग्य है कि निन्दा, इर्ष्या, अभिमान आदि दोषों को 

छोड़के ब्राह्मणों, क्षत्रियों और वैश्यों की सेवा यथावत्‌ करना और उसी 
से अपना जीवन [निर्वाह] करना। यही एक शूद्र का कर्म, गुण 
है।।४।। 
[ गुण-कर्मानुसार वर्ण-व्यवस्था के लाभ ] 
[५२] ये संक्षेप से वर्णो के गुण और कर्म लिखे। जिस-जिस पुरुष में 
जिस-जिस वर्ण के गुण-कर्म हों, [उसे] उस-उस वर्ण का अधिकार 
देना। ऐसी व्यवस्था रखने से सब मनुष्य उन्नतिशील होते हैं। क्योंकि 
उत्तम वर्णो को भय होगा कि जो हमारे सन्तान मूर्खत्वादि दोषयुक्त होंगे, 
तो शूद्र हो जायेंगे और सन्तान भी डरते रहेंगे कि जो हम उत्तम चाल- 
चलन और विद्यायुक्त न होंगे, तो शूद्र होना पड़ेगा। और नीच वर्णौ को 
उत्तम वर्णस्थ होने के लिये उत्साह बढ़ेगा । 
[किस वर्ण को क्या अधिकार देना ] 
[५३] विद्या और धर्म के प्रचार का अधिकार ब्राह्मण को देना। क्योंकि 
वे पूर्ण विद्यावान्‌ और धार्मिक होने से उस काम को यथायोग्य कर 
सकते हैं । क्षत्रियों को राज्य के अधिकार देने से कभी राज्य की हानि 
वा विघ्न नहीं हो सकता। पशुपालनादि का अधिकार वैश्यों ही को 
होना योग्य है। क्योंकि वे इस काम को अच्छे प्रकार कर सकते हैं। 
शूद्र को सेवा का अधिकार इसलिये है कि वह विद्यारहित-मूर्ख होने 
से विज्ञानसम्बन्धी काम कुछ भी नहीं कर सकता। किन्तु शरीर के काम 
सब कर सकता है। इस प्रकार वणो को अपने-अपने अधिकार में प्रवृत्त 
करना राजा आदि *२९*सभ्यजनों का काम है। 
विवाहों के लक्षण 

[ ५४ ] ब्राह्मो दैवतस्तथैवार्षः प्राजापत्यस्तथाऽऽसुरः। 

गान्धर्वो राक्षसश्चैव पैशाचश्चाष्टमोऽधमः।। 

मनु[३। २१] 

विवाह आठ'२ प्रकार का होता है। एक ब्राह्म, दूसरा दैव, 

तीसरा आर्ष, चौथा प्राजापत्य, पांचवां आसुर, छठा गान्धर्व, सातवां राक्षस, 

आठवां पैशाच ।। 
[५५] इन विवाहों की यह व्यवस्था!” है कि - वर, कन्या दोनों 
[जो] यथावत्‌ ब्रह्मचर्यं से पूर्ण विद्वान्‌, धार्मिक और सुशील हों उनका 
परस्पर प्रसन्नता से विवाह होना “ब्राह्म २४ कहाता है। विस्तृत यज्ञ“ 
[का आयोजन] करके ऋत्विक्‌ के कर्म करते हुए जामाता को अलङ्कार 
युक्त कन्या का देना “दैव' । वर से कुछ लेके विवाह होना ' आर्ष“ | 
दोनों का विवाह [गृहस्थ] धर्म की वृद्धि के अर्थ होना 'प्राजापत्य'। 
वर और कन्या को कुछ देके, विवाह होना ' आसुर'। अनियम, असमय 
किसी कारण से वर-कन्या [दोनों] का इच्छापूर्वक परस्पर संयोग होना 
' गान्धर्व’ । लड़ाई करके बलात्कार [से] अर्थात्‌ छीन-झपट'** वा कपट 
से कन्या का ग्रहण करना 'राक्षस'°। शयन वा **नशा की हुई = 
पागल कन्या से बलात्कार [पूर्वक] संयोग करना “पैशाच “२ [विवाह 
है]। 
[५६] इन सब विवाहों में 'ब्राह्म' विवाह सर्वोत्कृष्ट 'दैव' [ और 
“प्राजापत्य'] मध्यम, ' आर्ष”, ' आसुर', और ' गान्धर्व ' निकृष्ट, ' राक्षस' 
अधम, और 'पैशाच' महाभ्रष्ट है। इसलिये यही निश्चय रखना चाहिये 
कि कन्या और वर का विवाह के पूर्व एकान्त में मेल न होना चाहिये। 
क्योंकि युवावस्था में स्त्री-पुरुष का एकान्तवास दूषणकारक है । 
[ विवाह से पूर्व का कार्य ] 

[५७] परन्तु जब कन्या वा कुमार के विवाह का समय हो। अर्थात्‌ 
जब एक वर्ष वा छः महीने ब्रह्मचर्य्याश्रम और विद्या पूरी होने में शेष 
रहै, तब उन कन्या और कुमारों का प्रतिबिम्ब अर्थात्‌ जिसको 
“फोटोग्राफ “२ कहते हैं अथवा प्रतिकृति उतार के कन्याओं की 
अध्यापिकाओं के पास कुमारों की, और लड़कों“ के अध्यापकों के 
पास लड़कियों“ की प्रतिकृति भेज देवें। 

जिस“ - जिस का रूप मिल जाय“, उस-उस के इतिहास 
अर्थात्‌ [जो] जन्म से लेके उस दिन पर्यन्त जन्मचरित्र का पुस्तक 

हो, उसको” अध्यापक लोग मंगवा के देखें | जब दोनों के गुण-कर्म- 
स्वभाव सदृश*“ हों, तब जिस-जिस के साथ जिस-जिस का विवाह 
होना योग्य समझें, उस-उस कुमार और कन्या का प्रतिबिम्ब और इतिहास 
कन्या और कुमार के हाथ में देवें। और कहैं कि इसमें जो तुह्यारा 
अभिप्राय हो सो हमको विदित कर देना। 
[ विवाह का स्थान ] 

[५८] जब उन दोनों का निश्चय परस्पर विवाह करने का हो जाय, 
तब उन दोनों का समावर्तन एक ही समय में होवे। जो वे दोनों अध्यापकों 
के सामने विवाह करना चाहैँ तो वहां, नहीं तो कन्या के माता-पिता के 
घर में विवाह होना योग्य है। जब वे समक्ष हों, तब उन अध्यापकों वा 
कन्या के माता-पिता आदि भद्र पुरुषों के सामने उन दोनों की आपस 
में बातचीत, शास्त्रार्थ कराना और जो कुछ गुप्त व्यवहार पूछें, सो भी 
सभा में लिखके एक-दूसरे के हाथ में देकर प्रश्नोत्तर कर लेवें। 

जब दोनों का दृढ़ प्रेम विवाह करने में हो जाय, तब से उनके 
खान-पान का उत्तम प्रबन्ध होना चाहिये। कि जिससे उनका शरीर जो 
पूर्व ब्रह्मचर्यं और विद्याध्ययन रूप तपश्चर्य्या और कष्ट से दुर्बल होता 
है, वह चन्द्रमा की कला के समान बढ़के थोड़े ही दिनों में पुष्ट हो 
जाय। 

[ विवाह एवं गर्भाधान ] 

[५९] पश्चात्‌ जिस दिन कन्या रजस्वला होकर जब शुद्ध हो, तब 
वेदी और मण्डप रचके अनेक सुगन्धियुकत द्रव्यों और घृतादि का होम 
[करें] तथा अनेक विद्वान्‌ पुरुषों और स्त्रियों का यथायोग्य सत्कार 
करें। पश्चात्‌ जिस दिन ऋतुदान देना योग्य समझें, उसी दिन संस्कार** 
विधिस्थ विवाहविधि'“` के अनुसार सब कर्म करके मध्यरात्रि वा दश 
बजे अति प्रसन्नता से सबके सामने पाणिग्रहणपूर्वक विवाह को विधि 
को पूरा करके एकान्त-सेवन'“' करें। 
[६०] पुरुष वीर्य्यस्थापन और स्त्री वीर्याकर्षण”२ का जो विधि है, 

उसी के अनुसार दोनों करें। जहां तक बने वहां तक ब्रह्मचर्य्य के वीर्य्य 
को व्यर्थ न जाने दें। क्योंकि उस वीर्य्य-रज“२ से जो शरीर उत्पन्न 
होता है, वह अपूर्व उत्तम सन्तान होता है। जब वीर्य्य का“* गर्भाशय 
में गिरने का समय हो, उस समय स्त्री और पुरुष दोनों स्थिर और 
नासिका के सामने नासिका, नेत्र के सामने नेत्र“० अर्थात्‌ सूधा शरीर 
और अत्यन्त प्रसन्न“ रहें, डिगें नहीं । पुरुष अपने शरीर को ढीला छोड़े 
और स्त्री वीर्य्यप्रापि [के] समय अपान वायु को ऊपर खेंच योनि को 
ऊपर संकोच कर वीर्य का ऊपर आकर्षण करके गर्भाशय में स्थित 
करे। पश्चात्‌ दोनों शुद्ध जल से स्नान करें|“ 

गर्भसिथित“* होने का परिज्ञान विदुषी स्त्री को तो उसी समय 
हो जाता है, परन्तु इसका निश्चय महीना भर के पश्चात्‌“ रजस्वला 
न होने पर सब को“ हो जाता है। सोंठ, केशर, असगन्ध, सफेद 
इलायची, और सालम मिश्री डालके गर्म स्थान” करके जो प्रथम ही 
रकखे हुए ठण्डे दूध को यथारुचि दोनों पीके अलग-अलग अपनी- 
अपनी शय्या में शयन करें। यही विधि जब-जब गर्भाधान क्रिया करें, 
तब-तब करना उचित है। 

जब महीने भर में रजस्वला न होने से गर्भस्थिति का निश्चय 
हो जाय, तब से एक वर्ष पर्यन्त स्त्री-पुरुष का समागम कभी न होना 
चाहिये ।* क्योंकि ऐसे होने से सन्तान उत्तम [नहीं होता], और दूसरा 
सन्तान भी श्रेष्ठ नहीं होता २ वीर्य्य व्यर्थ जाता, दोनों का आयु घट 
जाता [है] और अनेक प्रकार के रोग होते हैं। परन्तु ऊपर से भाषणादि 
प्रेमयुक्त व्यबहार दोनों को अवश्य रखना चाहिये। 

[ गर्भकाल के कर्त्तव्य ] 

[६१] पुरुष वीर्य्य की स्थिति, और स्त्री गर्भ की रक्षा और भोजन- 
छादन इस प्रकार का करे, कि जिससे पुरुष का वीर्य्य स्वप्न में भी नष्ट 
न हो; और गर्भ में बालक का शरीर अत्युत्तम रूप-लावण्य-पुष्टि-बल 
पराक्रमयुक्त होकर दशबें महीने में जन्म होवे। उसकी विशेष रक्षा चौथे 

महीने से और अतिविशेष आठवें महीने से आगे करनी चाहिये। गर्भवती 
स्त्री कभी रेचक, रूक्ष, मादकद्रव्य, बुद्धि और बलनाशक पदार्थो के 
भोजनादि का सेवन न करे। किन्तु घी, दूध, उत्तम चावल, गेहूं, मूंग, 
उर्द आदि अन्नपान, और देशकाल का भी सेवन युक्तिपूर्वक करे। गर्भ! 
[काल] में दो संस्कार एक चौथे महीने में “पुंसवन' और दूसरा आठवें 
महीनें में “सीमन्तोन्नयन' विधि के अनुकूल करे। 
[ जातकर्म और पश्चात्‌ के कर्त्तव्य ] 

[६२] जब सन्तान का जन्म हो, तब स्त्री और सन्तान के शरीर की 
रक्षा बहुत सावधानी से करे। अर्थात्‌ शुण्ठीपाक अथवा सौभाग्यशुण्ठीपाक 
प्रथम ही बनवा [कर] रक्खे । तत्पश्चात्‌ नाड़ीछेदन'*९=सन्तान को नाभि 
के जड़ में एक कोमल सूत से बांध चार अङ्गुल छोड़के ऊपर से काट 
डाले। उसको ऐसा बांधे कि जिससे शरीर से रुधिर का एक बिन्दु भी 
न जाने पावे। उस समय सुगन्धियुक्त उष्ण जल, जो कि किञ्चित्‌ उष्ण 
रहा हो उसी से स्त्री स्नान करे, और सन्तान को भी स्नान करावे। 

पश्चात्‌ उस स्थान को शुद्ध करके, उसके द्वार के भीतर 
सुगन्ध्यादि-युक्त घृत** का होम करे। तत्पश्चात्‌ सन्तान के कान में 
पिता “वेदोऽसीति अर्थात्‌ “तेरा नाम वेद है" सुनाकर सोने की 
शलाका से घी और सहत'० को लेके सन्तान के जीभ पर 'ओ३म्‌' 
अक्षर लिखकर** मधु और घृत को उसी शलाका से चयवे** । पश्चात्‌ 
उसकी माता को दे देवे। जो दूध पीना चाहै, तो उसकी माता पिलावे। 
जो उसकी माता को दूध न हो, तो किसी और” स्त्री की परीक्षा करके 
उसका दूध पिलवावे**। पश्चात्‌ दूसरी शुद्ध कोठरी वा कमरे में 
कि” जहां का वायु शुद्ध हो, उसमें सुगन्धित घी का होम प्रातः और” 
सायं किया करे। उसी में प्रसूता स्त्री तथा बालक को रक्खे। छः**९ 
दिन तक माता का दूध पीये और स्त्री भी अपने शरीर की पुष्टि के अर्थ 
अनेक प्रकार के उत्तम भोजन करे और योनिसंकोचादि भी करे। 

छठे दिन स्त्री बाहर निकले, और सन्तान को दूध पिलाने के 

लिये कोई धायी रक्खे। उसको खान-पान अच्छा करावे। वह सन्तान 
को दूध पिलाया करे, और पालन भी करे। परन्तु उसकी माता लड़के 
पर पूर्ण दृष्टि रक्खे। किसी प्रकार का अनुचित व्यवहार उसके पालन 
में न हो। स्त्री दूध बन्ध करने के अर्थ स्तन के अग्रभाग पर ऐसा लेप 
करे कि जिससे दूध स्रवित न हो। उसी प्रकार खान-पान का व्यवहार 
भी यथायोग्य रक्खे। पश्चात्‌ 'नामकरणादि ' संस्कार” “संस्कार विधि ' 
की रीति से यथाकाल करता जाय। “पश्चात्‌ जब दूसरे महीने बाद 
[स्त्री] रजस्वला हो तब शुद्ध होने पर उसी प्रकार ऋतुदान देवे | 
[ गृहस्थी होते हुए भी ब्रह्मचारी ] 
[ ६३ ] ऋतुकालाभिगामी स्यात्‌ स्वदारनिरतः सदा। 
ब्रह्मचार्य्येव भवति यत्र तत्राश्रमे वसन्‌। 
मनु०[ ३। ४५ पूवार्ध, ३। ५० उत्तरार्ध] 
जो अपनी ही स्त्री से प्रसन्न और ऋतुगामी होता है, वह गृहस्थ 
भी ब्रह्मचारी के सदूश है। 
[ स्त्री-पुरुष परस्पर प्रसन्न रहें ] 
[ ६४ ] सन्तुष्टो भार्यया भर्त्ता भर्त्रा भार्या तथैव च। 
यस्मिन्नेव कुले नित्यं कल्याणं तत्र वै श्रुवम्‌।।१।। 
यदि हि स्त्री न रोचेत पुमांसन्न प्रमोदयेत्‌। 
अप्रमोदात्पुनः पुंसः प्रजनं न प्रवर्त्तते।।२।। 
स्त्रियां तु रोचमानायां सर्व तद्रोचते कुलम्‌ 
तस्यां त्वरोचमानायां सर्वमेव न रोचते।।३।। 
मनु०[३। ६०-६२] 
जिस कुल में भार्य्या से भर्ता और पति से पत्नी अच्छे प्रकार 
प्रसन्न रहती है, उसी कुल में सब सौभाग्य और ऐश्वर्य्य निवास करते 
हैं। जहां कलह होता है वहां दौर्भाग्य और दारिद्र्य स्थिर होता है ।।१।। 
जो स्त्री पति से प्रीति और पति को प्रसन्न नहीं करती, तो पति 
के अप्रसन्न होने से काम उत्पन्न नहीं होता।।२।। 

स्त्री की प्रसन्नता में सब कुल प्रसन्न होता है और उसकी 

अप्रसन्नता में सब अप्रसन्न अर्थात्‌ दुःखदायक हो जाता है ।।३ ।। 
[ नारी सत्कार के योग्य ] 

[ ६५ ] पितृभिर्ध्नातृभिश्चेता: पतिभिर्देवरैस्तथा। 

पूज्या भूषयितव्याश्च बहुकल्याणमीप्सुभिः।।९।। 

यत्र नार्यस्तु पूज्यन्ते रमन्ते तत्र देवताः। 

यत्रैतास्तु न पूज्यन्ते सर्वास्तत्राफलाः क्रियाः।।२॥। 

शोचन्ति जामयो यत्र विनश्यत्याशु तत्कुलम्‌। 

न शोचन्ति तु यत्रैता वर्द्धते तद्धि सर्वदा।।३॥। 

तस्मादेताः सदा पूज्या भूषणाच्छादनाशनैः । 

भूतिः*कामैररेर्नित्यं सत्कारेषूत्सवेषु च।।४।। 

मनु०[ ३। ५५-५७, ५९] 

पिता, भाई, पति और देवर इनको'” सत्कारपूर्वक भूषणादि से 
प्रसन्न रक्खें, जिनको बहुत कल्याण की इच्छा हो, वे ऐसा” करें । ।१ ।। 

जिस घर में स्त्रियों का सत्कार होता है, उसमें विद्यायुक्त पुरुष 
होकर देवसंज्ञा धरा के, आनन्द से क्रीड़ा करते हैं। और जिस घर में 
स्त्रियों का सत्कार नहीं होता, वहां सब क्रियायें निष्फल हो जाती हैं।।२।। 

जिस घर वा कुल में स्त्रियां शोकातुर होकर दुःख पाती हैं, वह 
कुल शीघ्र नष्ट-भ्रष्ट हो जाता है और जिस घर वा कुल में स्त्रियां आनन्द, 
उत्साह और प्रसन्नता से भरी हुई रहती हैं, वह कुल सर्वदा बढ़ता रहता 
है ।।३ ।। 

इसलिये ऐश्वर्य की कामना करनेहारे मनुष्यों को योग्य है कि 
सत्कार और उत्सव के समयो'० में भूषण, वस्त्र और भोजनादि से स्त्रियों 
का नित्यप्रति सत्कार करें ।।४।। 

[ “पूजा ' शब्द का अर्थ ] 

[६६] यह बात सदा ध्यान में रखनी चाहिये कि “पूजा "“° का अर्थ 
सत्कार है। और दिन-रात में जब-जब प्रथम मिलें वा पृथक्‌ हों, तब- 

तब प्रीतिपूर्वक 'नमस्ते' एक-दूसरे से करें। 
[ गृहिणी के कर्त्तव्य ] 

[ ६७ ] सदा प्रहृष्टया भाव्यं गृहकार्येषु दक्षया। 

सुसंस्कृतोपस्करया व्यये चामुक्तहस्तया ।। 

मनुः [५। १५०] 

स्त्री को योग्य है कि अति प्रसन्नता से घर के कामों में चतुराई 
युक्त [रहै] सब पदार्थों के उत्तम संस्कार [तथा], घर की शुद्धि 
[रक्खे]' और व्यय में अत्यन्त उदार [सदा]“* [न]८२ रहै । अर्थात्‌ 
सब चीजें!“ पवित्र और पाक इस प्रकार का बनावे वा बनवावे'“ जो 
औषधरूप होकर घर, शरीर वा आत्मा में रोग को न आने देवे“ । जो- 
जो व्यय हो, उसका हिसाब यथावत्‌ रखके, पति आदि को सुना दिया 
करे। घर के नौकर-चाकरों से यथायोग्य काम लेवे। घर के किसी काम 
को बिगड्ने न देवे ।। 

[ सब मनुष्यों व देशों से प्राप्त करने योग्य ७ पदार्थ ] 

[६८] स्त्रियो रत्नान्यथो विद्या धर्मः शौचं सुभाषितम्‌। 

विविधानि च शिल्पानि समादेयानि सर्वतः ।। 

मनु.“ [२। २४०] 

उत्तम स्त्री, नाना प्रकार के रत्न, विद्या, धर्म, पवित्रता, श्रेष्ठ भाषण 
और नाना प्रकार की शिल्पविद्या अर्थात्‌ कारीगरी“ सब मनुष्य, सब 
देशों तथा सब मनुष्यों से ग्रहण करें।। 

[ लोक में व्यबहार ऐसा करे ] 

[६९] सत्यं ब्रूयात्प्रियं ब्रूयान्न ब्रूयात्‌ सत्यमप्रियम्‌ 

प्रियं च नानृतं ब्रूयादेष धर्मः सनातनः।।९।। 

भद्रं भद्रमिति ब्रूयाद्‌ भद्रमित्येव वा वदेत्‌। 

शुष्कवैरं विवादं च न कुर्यातकेनचित्सह।।२।। 

मनु [४। १३८, १३९] 
सदा प्रिय सत्य, दूसरे का हितकारक बोले। अप्रिय सत्य अर्थात्‌ 

काणे को काणा न बोले। अनृत अर्थात्‌ झूठ दूसरे को प्रसन्न करने के 
अर्थ न बोले।।१।। 
सदा भद्र अर्थात्‌ सब के हितकारी वचन बोला करे। शुष्क वैर 
अर्थात्‌ विना अपराध किसी के साथ विरोध वा विवाद न करे।।२।। 
[ हितकारी वचन अप्रिय होने पर भी अवश्य कहे ] 
जो-जो दूसरे का हितकारक“ हो, और [चाहे वह] बुरा भी 
माने, तथापि कहे विना न रहै - 
[ ७० ] पुरुषा बहवो राजन्‌ सततं प्रियवादिनः । 
अप्रियस्य तु पथ्यस्य वक्ता श्रोता च दुर्लभः ।। 
[महाभारत] उद्योगपर्व विदुरनीति'“ 
[ अ०३७। श्लोक १४] 
१९०[विदुर जी कहते हैं कि] हे धृतराष्ट्र! इस संसार में दूसरे 
को निरन्तर प्रसन्न करने के लिये प्रिय बोलने वाले ““खुशामदी लोग 
बहुत हैं। परन्तु सुनने में अप्रिय विदित हो, और वह कल्याण करने 
वाला वचन हो, उसको कहने और सुनने वाला पुरुष दुर्लभ है।। 
क्योंकि सत्पुरुषो को योग्य है कि मुख के सामने दूसरे का दोष 
कहना और अपना दोष सुनना, परोक्ष में दूसरे के गुण सदा कहना। 
और दुष्टों की यही रीति है कि सन्मुख में गुण कहना और परोक्ष में 
दोषों का प्रकाश करना। जब तक मनुष्य दूसरे से अपने दोष नहीं! 
[सुनता, वा कहने वाला नहीं] कहता, तब तक मनुष्य दोषों से छूटकर 
गुणी नहीं होता। 
[ निन्दा-स्तुति का लक्षण ] 
[७१] कभी किसी की निन्दा न करे। जैसे- “गुणेषु दोषारोपणमसूया ' 
और 'दोषेषु गुणारोपणमप्यसूया '; ' गुणेषु गुणारोपणं दोषेषु 
दोषारोपणं च स्तुतिः' गुणों में दोष और दोषों में गुण लगाना निन्दा; 
और गुणों में गुण, दोषों में दोषों का कथन करना 'स्तुति' कहाती है। 
अर्थात्‌ मिथ्या भाषण का नाम 'निन्दा' और सत्यभाषण का नाम 'स्तुति' 


है । 

[ वेद और शास्त्रों का नित्य स्वाध्याय करना ] 
[ ७२ ] बुद्धिवृद्धिकराण्याशु धन्यानि च हितानि च। 
नित्यं शास्त्राण्यवेक्षेत ***निगमांश्चैव वैदिकान्‌।।९॥। 
यथा यथा हि पुरुषः शास्त्रं समधिगच्छति। 
तथा तथा विजानाति विज्ञानं चास्य रोचते।।२।। 
मनुः [४। १९,२०] 
जो बुद्धि, धन और हित की शीघ्र'** वृद्धि करनेहारे शास्त्र और 
वेद हैं, उनको नित्य सुनें और सुनावें। [जो] ब्रह्मचर्याश्रम में पढ़े हों 
उनको स्त्री-पुरुष नित्य विचारा और पढ़ाया करें।।१।। 
क्योंकि मनुष्य जैसे - [जैसे] शास्त्रों को यथावत्‌ जानता है 
वैसे [वैसे] उसका“ विज्ञान बढ़ता जाता [है] और उसी में रुचि 
[भी] बढ़ती रहती है।।२।। 
[ दैनिक पञ्च महायज्ञ ] 
[ ७३ ] ऋषियज्ञं देवयज्ञं भूतयज्ञं च सर्वदा। 
नृयज्ञं पितृयज्ञं च यथाशक्ति न हापयेत्‌।।९॥। 
अध्यापनं ब्रह्मयज्ञः पितृयञ्चश्च'१०३ तर्प्पणम्‌। 
होमो दैवो बलिभौतो नृयज्ञोऽतिथिपूजनम्‌।।२।। 
स्वाध्यायेनार्चयेतर्षीन्‌ होमैर्देवान्‌ यथाविधि। 
पितृन्‌ श्राद्धैश्चः*° नृनन्नैर्भूतानि बलिकर्मणा ।।३।। 
मनुः [क्रमशः ४। २१; ३। ७०; ३। ८१] 
दो यज्ञ ब्रह्मचर्यं मे लिख आये। वे अर्थात्‌ एक 
[ ऋषियज्ञब्रह्मयज्ञ |*- वेदादि शास्त्रों का पढ़ना-पढ़ाना, संध्योपासन, 
योगाभ्यास। दूसरा देवयज्ञ - विद्वानों का संग, सेवा, पवित्रता, दिव्यगुणों 
का धारण, दातृत्व, विद्या की उन्नति [और अग्निहोत्र]"° करना। ये 
दोनों यज्ञ सायं-प्रातः करने होते हैं ।°१ 

[ सन्ध्या अग्निहोत्र का काल ] 
[ ७४ ] सायंसायं गृहपतिर्नो अग्निः प्रातः 
प्रात: सौमनसस्य? दाता।।१।। 
प्रातः प्रातर्गहपंतिर्नो अग्निः सायं 
सायं सौमनसस्य॑'°` दाता।।२॥। 
अण्का०१९ । अनु० ७। मं०३, ४ [अथर्व १९। ५५। ३,४] 
तस्मादहोरात्रस्य संयोगे ब्राह्मणः सन्ध्यामुपासीत। 
उद्यन्तमस्तं `` र्यान्तमादित्यमभिध्यायन्‌।।३।। ब्राह्मण” 
न तिष्ठति तु यः पूर्वा नोपास्ते यस्तु पश्चिमाम्‌। 
स साधु'““भिर्बहिष्कार्यः सर्वस्माद्‌ द्विजकर्मणः ।।४।। 
मनुJ [२। १०३] 
२०५अजो अग्नि में प्रात: प्रात:काल में होम किया जाता है, वह 
हुत द्रव्य संध्याकाल-पर्यन्त और जो संध्या-संध्याकाल में होम होता है 
वह हुत द्रव्य प्रातःकाल तक वायुशुद्धि द्वारा सुखकारी होता है।। १- 
२ | [१०५ 
इसीलिये दिन और रात्रि के सन्धि [ कालों] में अर्थात्‌ सूर्योदय 
और अस्त समय में परमेश्वर का ध्यान और अग्निहोत्र अवश्य करना 
चाहिये ।।३ ।। 
और [जो]'* ये दोनों काम सायं और प्रात: काल में न करे, 
उसको सज्जन लोग सब द्विजों के कर्मों से बाहर निकाल देवें। अर्थात्‌ 
उसको शूद्रवत्‌ समझें । ४ ।। 
[७५] प्रश्न - त्रिकाल संध्या क्यों नहीं करनी चाहिये ? 
उत्तर - तीन समय में सन्धि नहीं होती। प्रकाश और अन्धकार 
की सन्धि भी सायं-प्रातः दो ही वेलाओं में होती है। जो इसको न 
मानकर मध्याह्न काल में तीसरी संध्या“ [करना] माने, वह मध्यरात्रि” 
में भी क्यों न करे ?२० जो मध्यरात्रि में भी करना चाहै, तो प्रहर-प्रहर 
घड़ी-घड़ी पल-पल और'* क्षण-क्षण की सन्धि में संध्योपासन किया 
करे। जो ऐसा [करना] भी चाहै“०, तो हो ही नहीं सकता। और किसी 

शास्त्र का मध्याह-संध्या में प्रमाण भी नहीं। इसलिये दोनों कालों में 
संध्या और» अग्निहोत्र करने [चाहिये] तीसरे काल में नहीं ।* और 
जो तीन काल होते हैं, वे भूत, भविष्यत्‌ और वर्तमान के भेद से हैं। 
संध्या** के भेद से नहीं। 
[७६] तीसरा ' पितृयञ्च' - अर्थात्‌ जिसमें देव जो विद्वान्‌, ऋषि जो 
पढ़ने-पढ़ाने हारे, पितर [जो] माता-पिता आदि वृद्ध ज्ञानियों और 
परमयोगियों की सेवा करनी [होती है]। [ **पितृयज्ञ' के दो भेद 
हैं - एक 'श्राद्ध' और दूसरा 'तर्पण'। श्राद्ध अर्थात्‌ ' श्रत्‌’ सत्य का 
नाम है, ' श्रत्सत्यं दधाति यया क्रियया सा श्रद्धा, ] १२: ' श्रद्धया 
यत्क्रियते तच्छाद्धम्‌' जिस क्रिया से सत्य का ग्रहण किया जाय उसको 
'श्रद्धा', और”? जो-जो श्रद्धा से सेवारूप कर्म किये जायं उनका नाम 
श्राद्ध है । और ' तृपयन्ति तर्पयन्ति येन पितृन्‌ तत्तर्पणम्‌' *“जिस- 
जिस कर्म से तृप्त अर्थात्‌ पितर प्रसन्न हों और प्रसन्न किये जायं, 
उसका नाम ' तर्पण” [है] परन्तु यह कर्म" जीवितों के*** लिये है, 
मृतकों के लिये नहीं। 
२१० प्रश्न - इस कर्म में किस-किस को सेवा करनी चाहिये ?] ९ 
[ अथ देव-तर्पणम्‌ ] 

[ ७७ ] ओं ब्रह्मादयो**“ देवास्तृप्यन्ताम्‌ ब्रह्मादिदेवपत्न्यस्तृप्यन्ताम्‌। 

ब्रह्मादिदेवसुतास्तृप्यन्ताम्‌**' ब्रह्मादिदेवगणास्तृप्यन्ताम्‌।।'*° 

- इति देवतर्पणम्‌ 

'विद्वा&सो हि देवाः' यह शतपथ ब्राह्मण का वचन है। 
[शतपथ ३ । ७।३।१०] । जो विद्वान्‌ हैं उन्हीं को 'देव' कहते हैं। जो 
साङ्गोपाङ्ग चार वेदों के जानने वाले हों, उनका नाम 'ब्रह्मा'। और जो 
उनसे न्यून [पढ़े ]'* हों उनका नाम भी 'देव' अर्थात्‌ विद्वान्‌ है। उनके 
सदृशः विदुषी उनकी स्त्री 'ब्रह्माणी९' और 'देवी' उनके तुल्य पुत्र 
और शिष्य तथा उनके सदृश उनके गण अर्थात्‌ सेवक हों, जो उनकी 
सेवा करना है, उसका नाम ' श्राद्ध' और 'तर्षण' है। 

अथ ऋपितर्प्पणम्‌)?* 
[७८] ओं मरीच्यादय ऋषयस्तृप्यन्ताम्‌। मरीच्याद्युषिपल्यस्तृप्यन्ताम्‌। 
मरीच्याद्युषिसुतास्तृप्यन्ताम्‌। मरीच्याद्युषिगणास्तृप्यन्ताम्‌।।९४१ 
इति ऋषि-तर्पणम्‌।। 
जो ब्रह्मा के प्रपौत्र मरीचिवत्‌ विद्वान्‌ होकर पढ़ावें और जो उनके 
सदृश विद्यायुक्त उनकी स्त्रियां, कन्याओं को विद्यादान देवें। उनके तुल्य 
पुत्र और शिष्य तथा उनके समान उनके सेवक हों, उनका सेवन-सत्कार 
करना “ऋषितर्पण' है। 
अथ पितृ-तर्पणम्‌ 
[५९] ओं सोमसदः पितरस्तृप्यन्ताम्‌। अग्निष्वात्ताः 
पितरस्तृप्यन्ताम्‌। बर्हिषदः पितरस्तृप्यन्ताम्‌। सोमपाः 
पितरस्तृप्यन्ताम्‌। हविर्भुजः पितरस्तृप्यन्ताम्‌। आज्यपाः 
पितरस्तृप्यन्ताम्‌। "५ सुकालिनः पितरस्तृप्यन्ताम्‌। ] 
यमादिभ्यो नमः यमादीस्तर्पयामि। पित्रे स्वधा नमः पितरं 
तर्पयामि। पितामहाय स्वधा नमः पितामहं तर्पयामि। [ प्रपितामहाय 
स्वधा नमः प्रपितामहं तर्पयामि। ]`९` मात्रे स्वधा नमो 
मातरं तर्पयामि। पितामह्यै स्वधा नमः पितामहीं तर्पयामि। 
[ प्रपितामह्यै स्वधा नमः प्रपितामहीं तर्पयामि। ]२५ स्वपत्न्यै 
स्वधा नमः स्वपत्नीं तर्पयामि। सम्बन्धिभ्यः स्वधाः नमः 
सम्बन्धिनस्तर्पयामि। सगोत्रेभ्यः स्वधाः नमः 
सगोत्रांस्तर्पयामि ।।* २६ 
[यजु० अ० १९।। मनु० अ० ३ के आधार पर ऊहित।। 
बृ० पाराशर स्मृति अ० ७ श्लोक १६७-१६८ ] 
इति पितृ-तर्पणम्‌* २० 
(सोमसदः) “ये सोमे जगदीश्वरे पदार्थविद्यायां च सीदन्ति ते 
सोमसदः ' जो परमात्मा और पदार्थविद्या में निपुण हों, वे “सोमसद्‌'। 
“यैरग्नेविद्युतो विद्यागृहीता ते अग्निष्वात्ताः ' जो अग्नि अर्थात्‌ विद्युदादि 
पदार्थों के जानने वाले हों, वे ' अग्निष्वात्त'। “ये बर्हिषि उत्तमे व्यवहारे 
सीदन्ति ते बर्हिषदः ' जो उत्तम विद्यावृद्धियुक्त व्यवहार में स्थित हों, वे 

“बर्हिषद्‌' । “ये सोममैश्वर्यपोषधीरसं वा पान्ति पिबन्ति वा ते सोमपाः ' 
जो ऐश्वर्य के रक्षक और महौषधि-रस का पान करने से रोगरहित, 
और अन्य के ऐश्वर्य के रक्षक [और] औषधों को देके रोगनाशक हों, 
वे “सोमपा '। “ये हविर्होतुमत्तुमहं भुञ्जते भोजयन्ति वा ते हविर्भुजः ' 
जो मादक और हिंसाजनित द्रव्यों को छोड्के [ अग्निहोत्र से अन्न, जल 
आदि को शुद्धि करके] भोजन करने-कराने हारे हों, वे ' हविर्भुज्‌'। 
“य आज्यं ज्ञातुं प्राप्तुं वा योग्यं रक्षन्ति वा पिबन्ति ते आज्यपाः ' जो 
जानने के योग्य वस्तु के रक्षक, और घृत, दुग्धादि खाने और पीनेहारे 
हों, वे 'आज्यपा'। शोभनः कालो विद्यते येषां ते सुकालिनः ' जिनका 
धर्म के करने का अच्छा और सुख-रूप समय हो, वे 'सुकालिन्‌'। 
“ये दुष्टान्‌ यच्छन्ति निगृह्णन्ति ते यमा न्यायाधीशाः' जो दुष्टों को 
दण्ड और श्रेष्ठों का पालन करनेहारे हों, न्यायकारी हों, वे 'यम '। 
“यः पाति स पिता' जो सन्तानों का अन्न और सत्कार से रक्षक 
वा जनक हो, वह “पिता'। पितुः पिता पितामहः, पितामहस्य पिता 
प्रपितामहः ' जो पिता का पिता हो वह “पितामह' और जो पितामह 
का पिता हो वह “प्रपितामह '। “या मानयति, सा माता' जो अन्न और 
सत्कारों से सन्तानों का मान्य करे वह 'माता'। “या पितुर्माता सा 
पितामही पितामहस्य च माता प्रपितामही ' जो पिता की माता हो वह 
“पितामही ' और [जो] पितामह की माता हो वह 'प्रपितामही'। 
अपनी स्त्री तथा भगिनी, सम्बन्धी, और एक गोत्र के तथा अन्य 
कोई भद्रपुरुष वा वृद्ध हों, उन सबको अत्यन्त श्रद्धा से उत्तम अन्न, 
वस्त्र, सुन्दर यान आदि देकर अच्छे प्रकार जो तृप्त करना अर्थात्‌ जिस- 
जिस कर्म से उनका आत्मा तृप्त और शरीर स्वस्थ रहै, उस-उस कर्म 
से प्रीतिपूर्वक उनकी सेवा करना, वह श्राद्ध और तर्षण कहाता है। 
[८०] चौथा [ बलि ] 'वैश्वदेव' - अर्थात्‌ जब भोजन सिद्ध हो, 
तब जो कुछ भोजनार्थ बने, उसमें से खट्टा, लवणान्न और क्षार को 
छोड्के घृतमिष्टयुक्त अन्न लेकर चूल्हे से अग्नि लेकर अलग धर” 

निम्नलिखित मन्त्रों से आहुतियां और भाग करे। 
[ ८१ ] वैश्वदेवस्य सिद्धस्य गृहो5ग्नौ विधिपूर्वकम्‌। 
आभ्यः कुर्याद्देवताभ्यो ब्राह्मणो होममन्वहम्‌ ।। 
मनु०[ ३। ८४] 
जो** पाकशालारर' में भोजनार्थ अन्न सिद्ध हो, उसका दिव्य 
गुणों के अर्थ, उसी पाकाग्नि में निम्नलिखित मन्त्रों से विधिपूर्वक होम 
नित्य करे। 
[ बलिवैश्वदेव ]-होम के मन्त्र 
[ ८२ ] ओं अग्नये स्वाहा। सोमाय स्वाहा। अग्नीषोमाभ्यां 
स्वाहा। विश्वेभ्यो देवेभ्यः स्वाहा। धन्वन्तरये स्वाहा। 
[ कुह्वै स्वाहा। ]१* अनुमत्यै स्वाहा। प्रजापतये स्वाहा। 
सहर? द्यावापृथिवीभ्यां स्वाहा। स्विष्टकृते'*» स्वाहा 
[मनु०३ । ८५, ८६ के आधार पर ऊहित मन्त्र] 
एक-एक** मन्त्र पढ़के एक-एक आहुति देवे। पश्चात्‌ भाग 
अर्थात्‌ थाली में वा भूमि पर पत्ता आदि रखकर [उन पर] पूर्वादि 
दिशा के अनुक्रम से इन मन्त्रों से भाग रक्खे। 
[ ८३ ] ओं सानुगायेन्द्राय नमः । सानुगाय यमाय नमः। 
सानुगाय वरुणाय नमः । सानुगाय सोमाय नमः । 
मरुद्भ्यो नमः। अद्भ्यो नमः। वनस्पतिभ्यो नमः। 
श्रियै नमः । भद्रकाल्यै नमः । ब्रह्मपतये?२° नमः। 
वास्तुपतये'*“ नमः । विश्वेभ्यो देवेभ्यो नमः। 
दिवाचरेभ्यो भूतेभ्यो नमः'*९। नक्तंचारिभ्यो 
भूतेभ्यो नमः । सर्वात्मभूतये नमः १४० । 
२४१ पितृभ्यः स्वधायिभ्यः स्वधा नमः । |४९ 
रबशएक-एक मन्त्र से पन्द्रह भाग रखना, फिर लवणान्न को लेकर 
छः भाग भूमि में रखना।”२ 

[ ८४ ] शुनां च पतितानां च श्वपचां पापरोगिणाम्‌ 
वायसानां कृमीणां च शनकैर्निर्वपेद्‌” भुवि।। 
मनु०[ ३। ९२] 
एक कुत्ते, दूसरे पापी, तीसरे चांडाल, चौथे पाप रोगी, 
पांचवें कौवे, छठे कृमि का भाग धरके, कुत्ते आदि को देवे और उन 
पन्द्रह भागों को किसी अतिथि को देवे अथवा जो उस समय अतिथि 
उपस्थित न हो तो अग्नि में रख देवे** | यह मनुस्मृति आदि का विधि 
है। और *“[ होम से] भोजन के घर का वायु शुद्ध [होता है] और जो 
उसमें प्राणिहत्या होती है, उसका प्रत्युपकार होता है ।”“ 
[ ८५ ] पांचवां अतिथिसेवा [ अतिथियज्ञ] - अतिथि** - धार्मिक 
सत्योपदेशक, सबके उपकारक, पूर्ण विद्वान्‌ [और], सर्वत्र घूमने वाले, 
संन्यासी होते हैं। उनका आसन, खान-पान, नम्रतादि से सत्कार करके, 
उनसे सत्सङ्ग कर, अपूर्व विद्याओं को जाने'*। समय पाके `“ गृहस्थ 
और राजादि भी अतिथि हो सकते हैं। परन्तु 
[ ८६ ] पाषण्डिनो विकर्मस्थान्‌ वैडालवृत्तिकान्‌** शठान्‌। 
हैतुकान्‌ बकवृत्तींश्च वाङ्मात्रेणापि नार्चयेत्‌।। 
मनुः [४। ३०] 
(पाषण्डिनः"`) वेदनिन्दक, वेदविरुद्ध आचरण करनेहारे 
(विकर्मस्थान्‌) जो वेदविरुद्ध कर्म का कर्त्ता, मिथ्याभाषणादियुक्त 
[वैडालवृत्तिकान्‌], “*जैसे विडाला छिपके, स्थिर रह ताक, कूद, 
झपटके** मूषे आदि प्राणियों को मार, अपना पेट भरता है, वैसे जनों 
का नाम 'वबैडालवृत्तिक', (शठान्‌) अर्थात्‌ हठी, दुराग्रही, अभिमानी, 
आप जाने नहीं“९ और दूसरे का कहा माने नहीं**, (हैतुकान्‌) कुतर्की 
व्यर्थ बकने वाले“ जैसे कि आजकल के वेदान्ती 'हम ब्रह्म हैं, जगत्‌ 
मिथ्या है, वेदादि शास्त्र और ईश्वर भी कल्पित है'“* इत्यादि बकवाद 
करने वाले“*, (बकवृतींश्च) “० जैसे बगुला एक पैर उठा ध्यानावस्थित 
के समान होकर झट मच्छी के प्राण हरके अपना स्वार्थ सिद्ध करता है, 

*«वबैसे वर्तमान जटाजूट वैरागी आदि हो”, उनका” [वाङ्मात्रेणापि 
नार्चयेत्‌] वाणीमात्र से भी सत्कार न करे“०। क्‍योंकि इनका सत्कार 
करने से वे बढ़ के सब संसार को अधर्मयुक्त ““कर देते हैं |" 
[८७] इन” पांच महायज्ञों का फल-ब्रह्मययज्ञ के करने से विद्या, 
शिक्षा, धर्म, सभ्यता की वृद्धि होती है।० 

'अम्निहोत्र ९ से वायु, वृष्टि, जल की शुद्धि होकर ओषधियां 
शुद्ध होती हैं** | शुद्ध वायु के श्वासा२- स्पर्श, खान-पान से आरोग्य, 
बुद्धि, बल, पराक्रम बढ़के धर्मार्थ, काम, मोक्ष का अनुष्ठान निर्विघ्नता 
से पूरा होता है। इसीलिये इसको 'देवयज्ञ' कहते हैं [कि यह वायु 
आदि पदार्थों को दिव्य कर देता है“२|] 

पितृयज्ञ का फल - [पहला] जब वह माता-पिता और ज्ञानियों 
को सेवा करेगा, तब उसका” ज्ञान बढ़ेगा। उससे सत्यासत्य का निर्णय 
करके सत्य का ग्रहण, असत्य का त्याग करके, सुखी रहेगा। दूसरा 
कृतज्ञता अर्थात्‌ जैसी सेवा माता-पिता और आचार्य ने सन्तानों और 
शिष्यां की” किई है, उसका बदला देना उचित ही है। 

“बलिवैश्वदेव' का भी फल” जो पूर्व कह आये, वही है। 

[ अतिथियज्ञ ] - जब तक उत्तम अतिथि जगत्‌ में नहीं होते 
तब तक उन्नति भी नहीं होती उनके सब देशों में घूमने, सत्योपदेश 
करने से पाखण्ड की वृद्धि नहीं होती और सर्वत्र गृहस्थों को सहज से 
सत्य विज्ञान की प्राप्ति होती रहती है और मनुष्यमात्र में एक ही धर्म 
स्थिर रहता है । विना अतिथियों के सन्देहनिवृत्ति नहीं होती। सन्देह” 
निवृत्ति के विना दृढ़ निश्चय भी नहीं होता“०। [दृढ़] निश्चय के विना 
सुख कहां। 

[ गृहस्थ के सामान्य कर्त्तव्य ] 

[ ८८ ] ब्राह्मो मुहूर्त्ते बुध्येत धर्मार्थौ चानुचिन्तयेत्‌। 

कायक्लेशाँश्च तन्मूलान्‌ वेदतत्त्वार्थमेव च।।१।। 

मनु० [४। ९२] 

रात्रि के चौथे'%“ प्रहर अथवा चार घड़ी रात से उठे*<। आवश्यक 
कार्य करके धर्म और** अर्थ, शरीर के रोगों का निदान और परमात्मा" 
का ध्यान करे। कभी अधर्म का आचरण न करे।।१।। क्योंकि 
[ ८९ ] नाधर्मश्चरितो लोके सद्यः फलति गौरिव। 
शनैरावर्त्तमानस्तु कर्तुर्मूलानि कृन्तति।।२।। 
मनु०[४। १७२] 
किया हुआ अधर्म निष्फल कभी नहीं होता, परन्तु जिस समय 
अधर्म करता है, उसी समय फल भी नहीं होता। इसलिये आज्ञानी लोग 
अधर्माचरण*” से नहीं डरते। परन्तु निश्चय जानो कि वह अधर्माचरण 
धीरे-धीरे तुह्यारे सुख के मूलों को काटता चला जाता है।।२।। 
इस क्रम से - 
[ ९० ] अधर्मेणैधते तावत्ततो भद्राणि पश्यति। 
ततः सपत्नान्‌ जयति समूलस्तु विनश्यति।।३॥। 
मनु०[४। १७४] 
जैसे तालाब के बन्ध'*२ को तोड़ जल चारों ओर फैल जाता है, 
वैसे अधर्मात्मा मनुष्य भी धर्म की मर्यादा छोड़, मिथ्याभाषण, कपट, 
पाखण्ड, अर्थात्‌ रक्षा करने वाले वेदों का खण्डन और विश्वासघातादि 
कर्मों से पराये पदार्थों को लेकर प्रथम बढ़ता है पश्चात्‌ धनादि ऐश्वर्य 
से खान-पान, वस्त्र-आभूषण, यान-स्थान, मान-प्रतिष्ठा को प्राप्त होता 
है। अन्याय से शत्रुओं को भी जीतता है। पश्चात्‌ शीघ्र नष्ट हो जाता है। 
जैसे जड़ से काटा'* हुआ वृक्ष नष्ट हो जाता है। वैसे अधर्मी नष्ट - 
भ्रष्ट हो जाता है।।३।। 
इसलिये - 
[ ९१ ] सत्यधर्मार्यवृत्तेषु शौचे चैवारमेत्‌ सदा। 
शिष्याश्च शिष्याद्धर्मेण वाग्बाहूदरसंयतः।।४।। 
मनु०[४। १७५] 
[मनुष्य] वेदोक्त ' सत्यधर्म’ अर्थात्‌ पक्षपातरहित होकर सत्य 

का ग्रहण और असत्य के परित्याग, न्यायरूप वेदोक्त धर्मादि; ' आर्यवृत्त' 
अर्थात्‌ उत्तम पुरुषों के गुण, कर्म, स्वभाव; और पवित्रता ही में सदा 
रमण करे। वाणी, बाहू, उदर आदि अंगों का संयम अर्थात्‌ [उनको] 
धर्म में चलाता हुआ, धर्म से शिष्यों को शिक्षा किया करें।।४।।* 
[ ऋत्विजादि के साथ कभी झगड़ा न करे ] 
[ ९२ ] ऋत्विक्पुरोहिता चाय्यैर्मातुलातिथिसंश्रितैः । 
बालवृद्धातुरेवैद्यैञ्चातिसम्बन्धिबान्धवैः ।।९॥। 
मातापितृभ्यां यामिभि्चात्रा पुत्रेण भार्यया। 
दुहित्रा दासवर्गेण विवादं न समाचरेत्‌।।२॥। 
मनु०[४। १७९-१८०] 
(ऋत्विक्‌) यज्ञ का करने हारा, (पुरोहित) सदा उत्तम चाल 
चलन की शिक्षा का कर्त्ता“ (आचार्यैः) विद्या पढ़ाने हारा, (मातुल) 
मामा, (अतिथि) अर्थात्‌ जिसकी कोई आने-जाने की निश्चित तिथि 
न हो, (संश्रितैः) अपने आश्रित, (बाल) बालक, (वृद्ध) बुड्ढे 
(आतुरैः) “पीड़ित, (वैद्यैः) आयुर्वेद का ज्ञाता, (ज्ञाति) स्वगोत्र वा 
स्ववर्णस्थ, (सम्बन्धि) सासु”, श्वसुर आदि (बान्धवैः) मित्र ।।१।। 
(मातापितृभ्याम्‌), माता, पिता, (यामिभिः), बहिन, (भ्रात्रा) 
भ्राता (पुत्रैण) पुत्र, ( भार्यया) स्त्री, (दुहित्रा) कन्या“ और (दासवर्गेण) 
सेवक लोगों से [विंवादं न समाचरेत्‌ अर्थात्‌ विरुद्ध लड़ाई-बखेड़ा कभी 
न करे।।२।। 
[ दान के अयोग्य ] 
[ ९३ ] अतपास्त्वनधीयानः प्रतिग्रहरुचिरद्विजः। 
अम्भस्यश्मप्लवेनेव सह तेनैव मज्जति।। 
मनु०[४। १९०] 
एक (अतपाः) ब्रह्मचर्य, सत्यभाषणादि तपरहित, दूसरा 
(अनधीयानः) विना पढ़ा हुआ, तीसरा (प्रतिग्रहरुचिः) अत्यन्त 
सुखार्थ“१* दूसरों से दान लेने वाला, “ये तीनों [अभ्यस्यश्म.] जैसे 

पत्थर की नौका से समुद्र में तरने वाले के समान*” अपने दुष्ट कर्मो के 
साथ ही दुःख सागर में डूबते हैं। वे तो डूबते ही हैं, परन्तु दाताओं को 
(भी) साथ डुबा लेते हैं। 
[ ९४ ] त्रिष्वप्येतेषु दत्तं हि विधिनाप्यर्जितं धनम्‌। 
दातुर्भवत्यनर्थाय परत्रादातुरेव च॥। 
मनु०[४। १९३] 
जो धर्म से प्राप्त हुए धन का उक्त तीनों को देना है, वह दान 
दाता का नाश इसी जन्म, और लेने वाले का नाश पर जन्म में करता 
है। 
जो वे ऐसे हों, तो क्या हो” - 
[ ९५ ] यथा प्लवेनौपलेन निमज्जत्युदके तरन्‌। 
तथा निमजतोधस्तादज्ञौ दातृप्रतीच्छकौ ।। 
मनु०[ ४ - १९४] 
जैसे पत्थर को नौका में बैठ के जल में तरने वाला डूब जाता 
है, वैसे अज्ञानी दाता और ग्रहीता दोनों अधोगति अर्थात्‌ दुःख को प्राप्त 
होते हैं। 
पाखण्डियों के लक्षण 
[ ९६ ] धर्मध्वजी सदा लुब्धश्छादिमको लोकदम्भकः । 
बैडालव्रतिको ज्ञेयो हिंस्रः सर्वाभिसन्धकः।।९॥। 
अधोदृष्टिनैष्कृतिकः स्वार्थसाधनतत्परः। 
शठो मिथ्याविनीतश्च बकव्रतचरो द्विजः ।।२।। 
मनु०[ ४। १९५-१९६] 
(धर्मध्वजी) [जो] धर्म कुछ भी न करे, परन्तु धर्म के नाम से 
लोगों को ठगे, (सदालुब्धः) सर्वदा लोभ से युक्त, (छाद्मिकः) कपरी, 
(लोकदम्भकः) [जो] संसारी मनुष्यों के सामने अपनी बड़ाई के गपोडे, 
मारा करे, (हिंस्र:) प्राणियों का घातक, अन्य से वैरबुद्धि रखने वाला, 
(सर्वाभिसन्धकः) [जो] सब अच्छे और बुरों से भी मेल रके“, 

उसको (वैडालब्रतिक: ज्ञेयः) अर्थात्‌ विडाल के समान “धूर्त 
समझो।। १।। 

(अधोदृष्टिः) कीर्ति के लिये नीचे दृष्टि रक्खे, (नैष्कृतिकः) 
ईर्ष्यक=किसी ने उसका पैसा भर अपराध किया हो, तो उसका बदला 
प्राण तक लेने८० को तत्पर रहै, (स्वार्थसाधनतत्पर:) चाहे कपट, अधर्म 
विश्वासघात क्यों न हो, अपना प्रयोजन साधने में चतुर (शठः) चाहे 
अपनी बात झूठी क्यों न हो, परन्तु हठ कभी न छोड़े, (मिथ्याविनीत: ) 
झूठ-मूठ ऊपर से शील, सन्तोष और साधुता दिखलावे, उसको 
(बकबव्रतऽ) बगुले के समान नीच समझो। ऐसे-ऐसे लक्षणों“ वाले 
पाखण्डी होते हैं, उनका विश्वास वा सेवा कभी न करे।।२।। 

[ धर्मसंचय का प्रकार और धर्म का फल ] 
[ ९७ ] धर्म शनैः सञ्चिनुयाद्‌ वल्मीकमिव पुत्तिकाः "८९ । 
परलोकसहायार्थं सर्वलोकान्यपीडयन्‌'९°।।९।। 

नामुत्र हि सहायार्थं पिता माता च तिष्ठतः। 

न पुत्रदारं न ज्ञातिर्धर्मस्तिष्ठति केवलः।।२॥। 

एकः प्रजायते जन्तुरेक एव प्रलीयते। 

एकोऽनुभुङ्क्ते सुकृतमेक एव च दुष्कृतम्‌।।३।। 

मनुJ[४। २३८-२४०] 
एकः पापानि कुरुते फलं भुङ्क्ते महाजनः। 

भोक्तारो विप्रमुच्यन्ते कर्त्ता दोषेण लिप्यते।।४।। 

[महाभारत, उद्योगपर्व, प्रजागरपर्व १,अ° ३३ श्लो ४१] 
मृतं शरीरमुत्सृज्य काष्ठलोष्ठसम क्षितौ₹९०३। 

विमुखा बान्ध्वा यान्ति धर्मस्तमनुगच्छति ।।५॥। 

मनु०[४। २४१] 

स्त्री और पुरुष को चाहिये कि जैसे पृत्तिका अर्थात्‌ दीमक 

वल्मीक अर्थात्‌ बांबी को [शनैःशनैः] बनाती है, वैसे सब भूतों को 

पीड़ा न देकर परलोक अर्थात्‌ परजन्म के सुखार्थं धीरे-धीरे धर्म का 
संचय करे।।१।। 


सत्यार्थप्रकाश २८१ 


क्योंकि परलोक में न माता, न पिता न, पुत्र [न] स्त्री न ज्ञाति 
सहाय कर सकते हैं, किन्तु एक धर्म ही सहायक होता है।।२।। 

देखिये! अकेला ही जीव जन्म पाता और मरण को प्राप्त 
होता**, अकेला ही धर्म के फल सुख और अधर्म? के दुःख-रूप 
फल को भोगता है*९।।३।। 

यह भी समझ लो कि कुटुम्ब में एक पुरुष पाप कर के पदार्थ 
लाता है, और महाजन अर्थात्‌ सब कुटुम्ब उसको भोगता“ है, भोगने 
वाले दोषभागी नहीं होते, किन्तु अधर्म का कर्त्ता ही» दोष का भागी 
होता है ।।४।। 

जब कोई किसी का सम्बन्धी मर जाता है, उसको “लकडे, 
मट्टी के ढेले के समान भूमि में छोड़कर, पीठ दे, बन्धुवर्ग विमुख होकर 
चले जाते हैं, कोई उसके साथ जाने वाला नहीं होता, किन्तु एक धर्म 
ही उसका सङ्गी होता है।।५।। इसलिये - 

[ धर्माचरण से मुक्ति की प्राप्ति ] 

[ ९८ ] तस्माद्धर्मं सहायार्थं नित्यं संचिनुयाच्छन्नैः। 

धर्म्मेण हि सहायेन तमस्तरति दुस्तरम्‌।।९॥। 

धर्मप्रधानं पुरुषं तपसा हतकिल्विषम्‌। 

परलोकं नयत्याशु भास्वन्तं खशरीरिणम्‌।।२।। 

मनु०[४। २४२, २४३] 

उस हेतु से परलोक, अर्थात्‌ परमसुख और परजन्म के सहायार्थ 
नित्य धर्म का संचय धीरे-धीरे करता जाय; क्योंकि धर्म ही के सहाय 
से बड़े-बड़े दुस्तर दुःख सागर को जीव तर सकता है।।१।। 

किन्तु जो पुरुष धर्म ही को प्रधान समझता [है], जिसका धर्म 
के अनुष्ठान से कर्त्तव्म-पाप [क्रियमाण पाप-कर्म की वृत्ति] दूर हो 
गया उसको, प्रकाश-स्वरूप और आकाश जिसका शरीरवत्‌ है, उस 
परलोक अर्थात्‌ परमदर्शनीय परमात्मा को धर्म ही शीघ्र प्राप्त कराता 
है।।२।। इसलिये - 

[ सदाचार का फल ] 
[ ९९ ] दृढ़कारी मृदुर्दान्तः क्रूराचारैरसंवसन्‌। 
अहिंसो दमदानाभ्यां जयेत्स्वर्ग तथाव्रतः ।।९॥। 
वाच्यर्था नियताः सर्वे वाङ्मूला वाग्विनिःसृताः। 
तांस्तु“ यः स्तेनयेद्वाचं स सर्वस्तेयकृन्नरः ।।२॥। 
आचाराल्लभते ह्यायुराचारादीप्सिताः प्रजाः। 
आचारद्धनमक्षय्यमाचारो हन्त्यलक्षणम्‌।।३।। 
मनु[४। २४६, २५६, १५६] 
सदा दृढ़कारी, कोमल-स्वभाव, जितेन्द्रिय [और] हिंसक-क्रूर- 
दुष्टाचारी पुरुषों से पृथक्‌ रहनेहारा धर्मात्मा मन को जीत” [कर] 
और विद्यादि दान से सुख को प्राप्त होवे।।१।। 
परन्तु यह भी ध्यान में रक्खे कि जिस वाणी में [सब] अर्थ 
अर्थात्‌ व्यवहार“ निश्चित होते हैं वह वाणी ही उनका मूल“ [है], 
और वाणी ही से सब व्यवहार सिद्ध होते हैं। उस वाणी को जो चोरता 
अर्थात्‌ मिथ्याभाषण करता है, वह सब चोरी आदि पापों का करने वाला 
है ।।२।। 
इसलिये मिथ्याभाषणादिरूप अधर्म को छोड़ जिस“ धर्माचार 
अर्थात्‌ ब्रह्मचर्य, जितेन्द्रियता से पूर्ण आयु, **“धर्माचार से उत्तम प्रजा, 
धर्माचार से अक्षय धन को प्राप्त होता” और” जो धर्माचार दुष्ट- 
लक्षणों का नाश करता है*”, उस आचरण को सदा किया करे।।३।। 
क्योंकि - 
[ दुराचार का फल ] 
[ १०० ] दुराचारो हि पुरुषो लोके भवति निन्दितः। 
दुःखभागी च सततं व्याधितोऽल्पायुरेव च।। 
मनुः[४। १५७] 
जो दुष्टाचारी पुरुष है, वह संसार में सज्जनों के मध्य में निन्दा 
को प्राप्त और *“निरन्तर दुःख का भोगने हारा और अनेक प्रकार के 

रोगों से अल्पायु होकर शीघ्र नष्ट-भ्रष्ट हो जाता है**। इसलिये ऐसा 
प्रयत्न करे - 
[ १०१ ] यद्यत्परवशं कर्म तत्तद्यत्नेन वर्जयेत्‌। 

यद्यदात्मवशं तु स्यात्‌ तत्तत्सेवेत यत्नतः ।।९॥।। 

सर्व परवशं दुःखं सर्वमात्मवशं सुखम्‌। 

एतद्विद्यात्समासेन लक्षणं सुखदुःखयोः ।।२॥। 

मनु०[४। १५९, १६०] 

जो-जो पराधीन कर्म हो, उस-उस का प्रयत्न से त्याग, और 
जो-जो स्वाधीन कर्म हो, उस-उस का प्रयत्न के साथ सेवन करे ।।१।। 

क्योंकि जो-जो पराधीनता है, वह-वह सब दुःख और जो- 
जो स्वाधीनता है, वह-वह सब सुख; [है] यही संक्षेप से सुख और 
दुःख का लक्षण जानना चाहिए।।२।। 

[ पति-पत्नी सब कार्य सहयोग से करें ] 

[१०२] परन्तु जो एक-दूसरे के आधीन काम है, वह-वह आधीनता 
से ही करना चाहिये । जैसे कि स्त्री और पुरुष का एक-दूसरे के आधीन 
व्यवहार, अर्थात्‌ स्त्री-पुरुष का और पुरुष-स्त्री का परस्पर प्रियाचरण, 
अनुकूल रहना, व्यभिचार वा विरोध कभी न करना। पुरुष की आज्ञानुकूल 
घर के काम स्त्री [के], और [स्त्री की आज्ञानुकूलता से] बाहर के 
काम पुरुष के आधीन रहना, दुष्ट व्यसन में फसने से एक-दूसरे को 
रोकना [आदि] । अर्थात्‌ यही निश्चय जानना [कि] जब विवाह होवे, 
तब स्त्री के हाथः** पुरुष और पुरुष के हाथ” स्त्री बिक चुकी । अर्थात्‌ 
स्त्री और पुरुष के साथ हाव-भाव नखाग्रशिखापर्यन्त जो कुछ हैं, वह 
वीर्य्यादि एक-दूसरे के आधीन हो जाता है। स्त्रीर”२ वा पुरुष [पारस्परिक] 
प्रसन्नता के विना कोई भी व्यवहार न करें| इनमें बड़े अप्रियकारक 
व्यभिचार, वेश्या-परपुरुषगमनादि काम हैं, इनको दोनों?“ छोड़ के, अपने 
पति के साथ स्त्री और स्त्री के साथ पति सदा प्रसन्न रहें। स्त्री का 
पूजनीय देव पति, और पुरुष की पूजनीय अर्थात्‌ सत्कार करने योग्य 

देवी स्त्री है। 
[ ब्राह्मण-ब्राह्मणी के कर्त्तव्य ] 
[१०३] जो ब्राह्मणवर्णस्थ हों तो पुरुष” लड़कों को पढ़ावें और 
सुशिक्षा [करें]) तथा स्त्रियां लड़कियों को पढ़ावें***' | नानाविध उपदेश 
और वक्तृत्व करके उनको विद्वान्‌ करें। जब तक गुरुकुल में रहैं, तब 
तक माता-पिता के समान अध्यापकों को समझें। और अध्यापक अपने 
सन्तानों के समान शिष्यों को समझें । 
[ पण्डित के लक्षण ] 

पढ़ानेहारे अध्यापक और अध्यापिकायें कैसे होने चाहियें - 
[ १०४ ] आत्मज्ञानं समारम्भस्तितिक्षा धर्मनित्यता । 

यमर्थार”५ नापकर्षन्ति स वै पण्डित उच्यते।।१॥। 

निषेवते? प्रशस्तानि निन्दितानि न सेवते। 

अनास्तिकः श्रद्दधान एतत्‌ पण्डितलक्षणम्‌।।२॥। 

क्षिप्रं विजानाति चिरं शुणोति, विज्ञाय चार्थं भजते न कामात्‌। 

नासम्पृष्टो ह्युपयुङ्वते'*° परार्थ, तत्प्रज्ञानं प्रथमं पण्डितस्य।।३॥। 

नाप्राप्यमभिवाज्छन्ति नष्टं नेच्छन्ति शोचितुम्‌। 

आपत्सु च न मुह्यन्ति नराः पण्डितबुद्धयः ।।४।। 

प्रवृत्तवाक्‌ चित्रकथ ऊहवान्‌ प्रतिभानवान्‌। 

आशु ग्रन्थस्य वक्ता च यः स पण्डित उच्यते।।५।। 

श्रुतं प्रज्ञानुगं यस्य प्रज्ञा चैव श्रुतानुगा 

असंभिन्नार्यमर्यादः पण्डिताख्यां लभेत सः ।।६।। 
ये सब महाभारत उद्योगपर्व, विदुरप्रजागर [ अ० ३३] के श्लोक [५, 

१६, २२, २३, २८, २९] हैं (देखें सातवलेकर संस्करण) । 

अर्थ :- जिसको आत्मज्ञान [हो], सम्यक्‌ आरम्भ अर्थात्‌ 
जो निकम्मा-आलसी कभी न रहै, सुख-दुःख, हानि-लाभ, मानापमान, 
निन्दा, स्तुति में हर्ष, शोक कभी न करे, धर्म ही में नित्य निश्चित रहै, 
जिसके मन को उत्तम-उत्तम पदार्थ अर्थात्‌ विषय-सम्बन्धी वस्तुयें 

आकर्षित न कर सकें। वह “पण्डित' कहाता है।।१।। 

सदा**“ धर्मयुक्त कर्मों का सेवन [करे], अधर्मयुक्त कामों का 
त्याग [रक्खे], ईश्वर, वेद, सत्याचार की निन्दा न करने हारा, ईश्वर 
आदि में अत्यन्त श्रद्धालु हो, यह 'पण्डित' का कर्त्तव्या5कर्त्तव्य कर्म 
है।।२।। 

जो **कठिन विषय को भी शीघ्र जान सके, बहुत कालपर्यन्त 
शास्त्रों को पढ़े-सुने और विचारे, जो कुछ जाने उसको परोपकार में 
प्रयुक्त करे, अपने स्वार्थ के लिये कोई काम न करे, “विना पूछे वा 
विना योग्य समय [के] जानेर” दूसरे के अर्थ में सम्मति न दे, वह 
प्रथम प्रज्ञान “पण्डित' को होना चाहिये।। ३।। 

जो*** प्राप्ति के अयोग्य को इच्छा कभी न करे, नष्ट हुए पदार्थ 
पर शोक न करे, आपत्काल में मोह**' को प्राप्त न [हो] अर्थात्‌ व्याकुल 
न हो२, वह बुद्धिमान्‌ “पण्डित' है।।४।। 

जिसकी?*? वाणी सब विद्याओं और प्रश्नोत्तरों?'* के करने मेर 
अतिनिपुण, विचित्र शास्त्रों के प्रकरणों का वक्ता, यथायोग्य तर्क [वान्‌] 
और स्मृतिमान्‌, ग्रन्थों के यथार्थ अर्थ का शीघ्र वक्ता हो, वह 'पण्डित' 
कहाता है।। ५ ।। 

जिसकी प्रज्ञा सुने हुए सत्य अर्थ के अनुकूल, और जिसका 
श्रवण बुद्धि के अनुसार हो। जो कभी आर्य अर्थात्‌ श्रेष्ठ धार्मिक पुरुषों 
को मर्यादा का छेदन न करे, वह “पण्डित' संज्ञा को प्राप्त होवे ।।६ ।। 

जहां ऐसे-ऐसे सज्जन स्त्री-पुरुष पढ़ाने वाले होते हैं, वहां 
विद्या, धर्म और उत्तमाचार की वृद्धि होकर, प्रतिदिन आनन्द ही बढ़ता 
जाता? है।। 

[ मूढ़ के लक्षण ] 

पढ़ाने में अयोग्य [अध्यापक] और मूर्ख के लक्षण - 
[ १०५ ] अश्रुतश्च समुन्नद्धो दरिद्रश्च महामनाः। 

अर्थाश्चाकर्मणा प्रेप्सुर्मूढ इत्युच्यते बुधैः ।।९।। 

अनाहूतः प्रविशति ह्यपृष्टोः' बहु भाषते। 

अविश्वस्ते विश्वसिति मूढचेता नराधम: ।।२।। 
ये श्लोक भी [महा] भारत, उद्योगपर्व, विदुरप्रजागर के 
हैं। [अ० ३३। श्लोक ३०, ३६]* 
अर्थ - जिसने कोई शास्त्र न पढ़ा, न सुना; और [जो] अतीव 
घमण्डी, दरिद्र होकर बड़े-बड़े मनोरथ करने हारा; विना कर्म से पदार्थों 
को प्राप्ति की इच्छा करने वाला हो; उसी को बुद्धिमान्‌ लोग 'मूढ़' 
कहते हैं ।।१ ।। 
जो विना बुलाये सभा वा किसी के घर में प्रविष्ट हो, उच्च 
आसन पर बैठना चाहै, विना पूछे सभा में बहुत-सा बके, विश्वास के 
अयोग्य वस्तु वा मनुष्य में विश्वास करे, वही 'मूढ़' और सब मनुष्यों 
में नीच मनुष्य कहाता है।।२।। 
जहां ऐसे पुरुष अध्यापक, उपदेशक, और गुरु माननीय होते 
हैं वहां अविद्या, अधर्म, असभ्यता, कलह, विरोध और फूट बढ्के दुःख 
ही बढ़ता जाताः*“ है। 
[ विद्यार्थियों के सात दोष ] 
अब विद्यार्थियों के लक्षण?*° - 
[१०६] आलस्यं मदमोहौ च चापलं गोष्ठिरेव च। 
स्तब्धता चाभिमानित्वं तथाऽत्यागित्वमेव च। 
एते वै सप्त दोषाः स्युः सदा विद्यार्थिनां मताः।।९।। 
सुखार्थिनः कुतो विद्या नास्तिः`* विद्यार्थिनः सुखम्‌। 
सुखार्थी वा त्यजेद्विद्यां विद्यार्थी वा त्यजेत्सुखम्‌ ।।२॥। 
ये भी [महाभारत] विदुरप्रजागर के श्लोक हैं 
[ अ ४०। श्लोक ५, ६]९` 
(आलस्यम्‌) शरीर और बुद्धि में जड़ता, नशा, मोह=किसी 
वस्तु में फसावट, चपलता, और इधर-उधर की व्यर्थ कथा करना- 
सुनना, पढ़ते-पढ़ाते रुक जाना; अभिमानी, अत्यागी होना, ये सात दोष 
विद्यार्थियों में होते हैं।। १।। 

जो ऐसे है उनको विद्या [क]*४ भी नहीं आती। 
सुख भोगने की इच्छा करने वाले को विद्या कहां ? और विद्या 
पढ़ने वाले को सुख कहां ? इसलिये विषय-सुखार्थी विद्या को, और 
विद्यार्थी विषयसुख को छोड़ दे।।२।। 
ऐसे किये विना विद्या कभी नहीं हो सकती । 
और ऐसे को विद्या होती है - 
[१०७] सत्ये रतानां सततं दान्तानामूर्ध्वरेतसाम्‌। 
ब्रह्मचर्यं दहेद्राजन्‌ सर्वपापान्युपासितम्‌।। 
[महाभारत अनुशासनपर्व अ० ७५, श्लोक ३६ का उत्तराद्धे एवं ३७ 
का पूर्वाद्ध भीष्मवचनः`*] 
जो सदा सत्याचार में प्रवृत्त, जितेन्द्रिय [हों] और जिनका 
वीर्य्य अधः स्खलित कभी न हो, उन्हीं का ब्रह्मचर्य सच्चा [है] और 
वे ही विद्वान्‌ होते हैं । 
[ अध्यापक और विद्यार्थियों के कर्त्तव्य ] 
इसलिये शुभलक्षणयुक्त अध्यापकों और विद्यार्थियों को होना 
चाहिये। अध्यापक लोग ऐसा यत्न किया करें, जिससे विद्यार्थी लोग 
सत्यवादी, सत्यमानी, सत्यकारी, सभ्यः" जितेन्द्रि, [ और] सुशीलतादि 
शुभगुणयुक्त [होकर], शरीर और आत्मा का पूर्ण [बल]** बढ़ाके 
समग्र वेदादि-शास्त्रों में विद्वान्‌ हों। सदा उनको कुचेष्टा छुड़ाने'* [में] 
और विद्या बढ़ाने में चेष्टा किया करें और विद्यार्थी लोग सदा जितेन्द्रिय, 
शान्त, पढ़ाने हारों में प्रिय%, विचारशील, परिश्रमी होकर ऐसा पुरुषार्थ 
करें जिससे पूर्णविद्या, पूर्ण आयु, पूर्णः धर्म्मात्मता [बढ़ाना] और पुरुषार्थ 
करना आ जाय, इत्यादि ब्राह्मण-वर्णस्थों* के काम हैं। 
क्षत्रियो के कर्म राजधर्म'* में कहेंगे। 


[ वैश्य के कर्म ] 
३३३[ जो वैश्य हों वे ब्रह्मचर्य्यादि से वेदादि विद्या पढ़, विवाह 

करके नाना] देशों की भाषायें, नाना प्रकार के व्यापार की रीति, 
उनके भाव*** जानना, बेचना-खरीदना, द्वीपद्ठीपान्तरों में लाभार्थः** 
जाना*** २%, पशुपालन और खेती की उन्नति चतुराई से करनी-करानी, 
धन को बढ़ाना, विद्या और धर्म की उन्नति में व्यय करना सत्यवादी, 
निष्कपटी होकर सत्यता से सब व्यापार करना, सब वस्तुओं की रक्षा 
ऐसी करनी जिससे कोई नष्ट न होने पावे। 
[ शूद्र के कर्म ] 

शूद्र सब सेवाओं में चतुर, पाकविद्या में निपुण [हो], अतिप्रेम 
से द्विजों की सेवा, और उन्हीं से अपनी उपजीविका करे। और द्विज 
लोग इसके खान-पान, वस्त्र, स्थान, विवाहादि में जो कुछ व्यय हो 
सब कुछ देवें, अथवा मासिक कर देवें। 

[ चारों वर्णो के पारस्परिक कर्त्तव्य ] 

चारों वर्ण परस्पर प्रीति, उपकार, सञ्जनता, सुख-दुःख, हानि- 
लाभ में ऐकमत्य रहकर राज्य और प्रजा की उन्नति में तन, मन, धन 
का व्यय करते हैं?“ | 

[ स्त्री-पुरुष का बहुत समय तक वियोग न हो] 

स्त्री और पुरुष का वियोग कभी न होना चाहिये। क्योंकि 
[ १०८ ]पानं दुर्जनसंसर्गः पत्या च विरहोऽटनम्‌। 

स्वप्नोऽन्यगेहवासश्च नारीसन्दूषणानि षट्‌।। 

[मनुः ९। १३] 

मद्य, भांग आदि मादक द्रव्यों का पीना, दुष्ट पुरुषों का सङ्ग, 
पति से वियोग***, अकेली जहां-तहां व्यर्थ पाखण्डी आदि के दर्शन- 
मिस से फिरती रहना, और पराये *“घर में शयन वा वास करना***; ये 
छः स्त्री को दूषित करने वाले दुर्गुण हैं। और ये पुरुषों के भी हैं। 

पति और स्त्री का वियोग दो प्रकार का होता है - [ प्रथम ] 
- कहीं कार्यार्थ देशान्तर में जाना, और दूसरा मृत्यु से वियोग होना। 
इनमें से प्रथम का उपाय यही है कि दूर देश में यात्रार्थ जावे, तो स्त्री 

को भी साथ रक्‍्खे ॥* इसका प्रयोजन यह है कि बहुत समय तक 
वियोग न रहना चाहिये। 
[ बहु-विवाह-सम्बन्धी विचार ] 

[१०९] प्रश्न - स्त्री और पुरुष के बहु-विवाह होने योग्य हैं वा नहीं ? 

उत्तर - युगपत्‌ २५ अर्थात्‌ एक समय में नहीं। 
[११०] प्रश्न - क्या समयान्तर में अनेक विवाह भी” होने चाहियें ? 

उत्तर - हां। जैसे - 

यार स्त्री त्वक्षतयोनिः स्यादगतप्रत्यागतापि वा। 

पौनर्भवेनर” भर्त्रा सा पुनः संस्कारमरईति।। 

मनु० [९। १७६] 

[ अर्थ :- ] जिसस्त्री वा पुरुष का पाणिग्रहण संस्कार-मात्र 
हुआ हो, और संयोग [न हुआ हो, ] अर्थात्‌ अक्षतयोनि स्त्री और 
अक्षतवीर्य्य पुरुष हो, तो उस स्त्री वा पुरुष का अन्य पुरुष वा स्त्री से 
पुनर्विवाह होना चाहिये। [और शूद्रवर्ण में भी चाहे कैसा ही हो 
पुनर्विवाह हो सकता है।]** किन्तु ब्राह्मण, क्षत्रिय, और वैश्य वर्णो में 
क्षतयोनि स्त्री [और] क्षतवीर्य्य पुरुष का पुनर्विवाह न होना चाहिये।। 

[ पुनर्विवाह में दोष और उससे बचने के उपाय ] 
[१११] प्रश्न - पुनर्विवाह में क्या दोष हैं? 

उत्तर - पहला - स्त्री-पुरुष में प्रेम न्यून होना। क्योंकि जब 
चाहै तब पुरुष को स्त्री और स्त्री को पुरुष छोड़कर दूसरे के साथ 
सम्बन्ध कर ले। 

दूसरा - जब स्त्री वा पुरुष, पति [वा] स्त्री [के] मरने के 
पश्चात्‌ दूसरा विवाह करना चाहेंगे, तब* पूर्व पति वा प्रथम स्त्री“ 
के पदार्थों को उड़ा ले जाना, और उनके कुटुम्ब वालों का उनसे झगड़ा 
करना। 

तीसरा - बहुत से भद्रकुलों का नाम वा चिह्न भी न रह कर 
उनके पदार्थ छिन्न-भिन्न हो जाना। 

चौथा - पातित्रत्य* और स्त्रीव्रत-धर्म नष्ट होना। 

इत्यादि दोषों के अर्थ द्विजों में पुनर्विवाहर”० वा अनेक विवाह 
कभी न होने चाहियें। 
[११२] प्रश्न - जब वंशच्छेदन हो जायगा, तब भी उसका कुल नष्ट 
हो जायगा और स्त्री-पुरुष व्यभिचारादि कर्म करके गर्भपातनादि बहुत 
सेर” दुष्ट कर्म करेंगे, इसलिये पुनर्विवाह का होना अच्छा है। 

उत्तर - नहीं ।“- क्‍योंकि जो स्त्री-पुरुष ब्रह्मचर्य्य में स्थित 
रहना चाहें, तो कोई भी उपद्रव न होगा। और जो कुल की परम्परा 
रखने के लिये कोई स्वजाति“ का लड़का गोद ले लेंगे, [तो] उससे 
कुल चलेगा और व्यभिचार भी न होगा। और जो ब्रह्मचर्य्य न रख 
सकें, तो नियोग करके सन्तानोत्पत्ति कर लें। 

[ पुनर्विवाह और नियोग में भेद ] 

[११३] प्रश्न - पुनर्विवाह और नियोग में क्या भेद है? 

उत्तर - पहला - जैसे, विवाह करने में कन्या अपने पिता 
का घर छोड़ पति के घर को प्राप्त होती है, और पिता से विशेष सम्बन्ध 
नहीं रहता। किन्तु विधवा स्त्री उसी विवाहित पति के घर में रहती है। 

दूसरा - उसी विवाहिता स्त्री के लड़के उसी विवाहित पति 
के दायभागी होते हैं। और विधवा स्त्री के लड़के वीर्य्यदाता के न पुत्र 
कहलाते, न उसका गोत्र होता और न उसका स्वत्व उन लड़कों पर 
रहता [है], किन्तु वे मृत पति के पुत्र बजते, उसी का गोत्र रहता। और 
उसी के पदार्थों के दायभागी होकर उसी [के] घर में रहते हैं। 

तीसरा - विवाहित स्त्री-पुरुष को परस्पर सेवा और पालन 
करना अवश्य है। और नियुक्त स्त्री-पुरुष का [ऐषा] कुछ भी सम्बन्ध 
नहीं रहता। 

चौथा - विवाहित स्त्री-पुरुष का सम्बन्ध मरणपर्यन्त रहता 
[है] और नियुक्त स्त्री-पुरुष का कार्य्य [सिद्धि] “२५ के पश्चात्‌ 
छूट जाता है। 

पांचवां - विवाहित स्त्री-पुरुष आपस में गृह के कार्यों की 
सिद्धि करने में यत्न किया करते [हैं] और नियुक्त स्त्री-पुरुष, अपने- 
अपने घर के काम किया करते हैं। 

[ विवाह और नियोग के नियमों में भेद ] 

[११४] प्रश्न - विवाह और नियोग के नियम एक से हैं, वा पृथक्‌- 
पृथक्‌? 

उत्तर - कुछ थोड़ा-सा भेद है। जितने पूर्व कह आये, और 
यह कि विवाहित स्त्री-पुरुष एक पति और एक ही स्त्री मिलके दश 
सन्तान [तक] उत्पन्न कर सकते हैं। और नियुक्त स्त्री-पुरुष दो वा 
चार से अधिक सन्तानोत्पत्ति नहीं कर सकते। अर्थात्‌ जैसे कुमार-कुमारी 
ही का विवाह होता है, वैसे*"* जिसकी स्त्री वा पुरुष मर जाता है, 
उन्हीं का नियोग होता है, कुमार-कुमारी का नहीं। 

जैसे विवाहित स्त्री-पुरुष सदा सङ्ग में रहते हैं, वैसे नियुक्त 
स्त्री- पुरुष का व्यवहार नहीं । किन्तु विना*“ ऋतुदान के समय [के] 
एकत्र** न हों। जो स्त्री अपने लिये नियोग करे, तो जब दूसरा गर्भ रहै 
उसी दिन से स्त्री-पुरुष का सम्बन्ध छूट जाय। और जो पुरुष अपने 
लिये करे, तो भी दूसरा*“ गर्भ रहने से सम्बन्ध छूट जाय। परन्तु बही 
नियुक्त स्त्री दो-तीन वर्ष-पर्यन्त उन सन्तानों का पालन करके नियुक्त 
पुरुष को दे देवे। ऐसे एक विधवा स्त्री दो अपने लिये, और दो-दो 
अन्य चार नियुक्त पुरुषों के लिये“ सन्तान [उत्पन्न]%° कर सकती 
[है]। और एक मृत स्त्री [क] पुरुष भी दो अपने लिये, और दो-दो 
अन्य-अन्य चार विधवाओं के लिये सन्तान उत्पन्न कर सकता है । ऐसे 
मिलकर दश-दश सन्तानोत्पत्ति की आज्ञा वेद में है। जैसे- 

[ दश सन्तानोत्पत्ति तक की वेद में आज्ञा ] 

[ ११५ ] इमां त्वमिन्द्र मीढ्वः सुपुत्रां सुभगां कृणु। 

दशास्यां पुत्राना धेहि पतिमेकादशं कृधि॥। 

ऋह्मं० १०। सूऽ ८५। मं० ४५।। 

[ अर्थ :- ] - हे (मीढ्वः इन्द्र.) वीर्यसेचनर* में समर्थ 
ऐश्वर्ययुक्त पुरुष! तू इस विवाहित स्त्री वा विधवा स्त्रियों को श्रेष्ठ पुत्र 
और सौभाग्य-युक्त कर। इस विवाहित स्त्री में दश पुत्र उत्पन्न कर, 
और ग्यारहवीं स्त्री को मान। हे स्त्रि?! तू भी विवाहित पुरुष वा नियुक्त 
पुरुषों से दश सन्तान उत्पन्न कर, और ग्यारहवां% पति को समझ।। 
[ ११६ ] वेद की इस आज्ञा से ब्राह्मण, क्षत्रिय और वैश्यवर्णस्थ स्त्री 
और पुरुष दश-दश सन्तान से अधिक उत्पन्न न करें। क्योंकि अधिक 
करने से सन्तान निर्बल, निर्बुद्धि अल्पायु होते हैं। और स्त्री तथा पुरुष 
भी निर्बल, अल्पायु और रोगी होकर वृद्धावस्था में बहुत-से दुःख पाते 
हें ३६४ 

[ नियोग व्यभिचार के समान नहीं ] 

[११७] प्रश्न - यह नियोग की बात व्यभिचार के समान दीखती है । 

उत्तर - जैसे विना विवाहितों का व्यभिचार होता है, वैसे 
विना नियुक्तों का व्यभिचार कहाता है । इससे यह सिद्ध हुआ कि जैसे 
नियम से विवाह होने पर व्यभिचार नहीं कहाता, तो नियमपूर्वक नियोग 
होने से व्यभिचार न कहावेगा। *“जैसे दूसरे को लड़की का दूसरे के 
लड़के के साथ शास्त्रोक्त विधिपूर्वक विवाह होने पर समागम में 
व्यभिचार“, पाप वा लज्जा नहीं होती**, वैसे ही वेदशास्त्रोक्त नियोग 
में व्यभिचार, पाप वा लज्जा न माननी चाहिये। 
[११८] प्रश्न - है तो ठीक, परन्तु यह वेश्या के सदृश कर्म दीखता 
है। 

उत्तर - नहीं। क्योंकि वेश्या के समागम में कोई निश्चित 
पुरुष वा** कोई नियम नहीं है। और नियोग में विवाह के सदृश नियम 
हैं। जैसे दूसरे को लड़की देने, दूसरे के साथ समागम करने में विवाहपूर्वक 
लज्जा नहीं होती, वैसे ही नियोग में भी न होनी चाहिये। क्या जो 
व्यभिचारी पुरुष वा स्त्री होते हैं, वे विवाह होने पर भी कुकर्म से बचते 
हैं? 

[११९] प्रश्न - हमको नियोग की बात में पाप मालूम पड़ता है। 

उत्तर - जो नियोग की बात में पाप मानते हो, तो विवाह में 
पाप क्यों नही मानते ? पाप तो नियोग के रोकने में है। क्योंकि ईश्वर के 
सृष्टिक्रमानुकूल स्त्री-पुरुष के*“ स्वाभाविक व्यवहार रुक ही नहीं 
सकते*“+*, सिवाय वैराग्यवान्‌ पूर्ण विद्वान्‌ योगियों के। क्या गर्भपातनरूप 
भ्रूणहत्या और विधवा स्त्रियों और मृत-स्त्री [क]* पुरुषों के महासन्ताप 
को पाप नहीं गिनते हो? क्योंकि जब तक वे युवावस्था में हैं, [तब 
तक] मन में सन्तानोत्पत्ति और विषय की चाहना होने वालों को किसी 
राजव्यवहार वा जातिव्यवहार से रुकावट होने से, गुप्त-गुप्त कुकर्म, बुरी 
चाल से होते रहते हैं। 
[१२०] इस व्यभिचार और कुकर्म के रोकने का एक यही श्रेष्ठ उपाय 
है कि जो जितेन्द्रिय रह सकें, वेश” विवाह वा नियोग भी न करें, तो 
ठीक है। परन्तु जो ऐसे नहीं हैं, उनका विवाह और आपत्काल में नियोग 
अवश्य होना चाहिये। इससे व्यभिचार का न्यून होना, प्रेम से उत्तम 
सन्तान होकर मनुष्यों की वृद्धि होना सम्भव है, और गर्भ-हत्या सर्वथा 
छूट जाती है। नीच पुरुषों से उत्तम स्त्रियों और वेश्यादि नीच स्त्रियों से 
उत्तम पुरुषों का व्यभिचाररूप कुकर्म, उत्तम कुल में कलंक, वंश का 
उच्छेद, स्त्री-पुरुषों का सन्ताप और गर्भहत्यादि कुकर्म विवाह और 
नियोग से निवृत्त होते हैं। इसलिये नियोग” करना चाहिये। 

[ नियोग के नियम ] 

[१२१] प्रश्न - नियोग में क्या-क्या बातें होनी चाहियें ? 

उत्तर - जैसे प्रसिद्धि से विवाह [होता है], वैसे ही प्रसिद्धि 
से नियोग [होना चाहिये । जैसे*” विवाह में भद्र पुरुषों की अनुमति 
और कन्या-वर को प्रसन्नता होती है, वैसे नियोग में भी होती है। अर्थात्‌ 
जब स्त्री-पुरुष का नियोग होना हो,तब अपने कुटुम्ब में पुरुषों-स्त्रियों 
के सामने [कहे कि]*९ हम दोनों नियोग सन्तानोत्पत्ति के लिये करते 
हैं। जब नियोग का नियम पूरा होगा, तब हम संयोग“ न करेंगे। जो 

अन्यथा करें, तो पापी और जाति वा राज” के दण्डनीय हों। महीने- 
महीने में एकवार गर्भाधान का कर्म करेंगे। गर्भ रहे पश्चात्‌ एक वर्ष 
पर्यन्त” पृथक्‌ रहेंगे। 
[१२२] प्रश्न - नियोग अपने वर्ण में होना चाहिये वा अन्य वर्णस्थ** 
के साथ भी? 

उत्तर - अपने वर्ण में वा अपने से उत्तम वर्णस्थ पुरुष के 
साथ। अर्थात्‌ वैश्या स्त्री वैश्य, क्षत्रिय और ब्राह्मण के साथ, क्षत्रिया 
क्षत्रिय और ब्राह्मण [के साथ], ब्राह्मणी ब्राह्मण के साथ नियोग कर 
सकती है। इसका तात्पर्य यह है कि वीर्य सम वा उत्तम वर्ण का 
[होना] चाहिये, अपने से नीचे के वर्ण का नहीं। स्त्री और पुरुष की 
सृष्टि का यही प्रयोजन है कि धर्म से अर्थात्‌ वेदोक्त रीति से विवाह वा 
नियोग से सन्तानोत्पत्ति करना। 

[ नियोग की क्या आवश्यकता है ? ] 

[१२३] प्रश्न - पुरुष को नियोग करने की क्या आवश्यकता है ? क्योंकि 
वह दूसरा विवाह कर लेगा। 

उत्तर - हम लिख आये हैं*< [कि] द्विजों में स्त्री और पुरुष 
का एक ही वार विवाह होना वेदादिशास्त्रों में लिखा है, द्वितीयवार 
नहीं। कुमार और कुमारी का ही विवाह होने में न्याय [है], और विधवा 
स्त्री के साथ कुमार पुरुष और कुमारी स्त्री के साथ मृतस्त्री [क] पुरुष 
का विवाह होने में अन्याय अर्थात्‌ अधर्म है। जैसे विधवा स्त्री के साथ 
[कुमार] पुरुष विवाह नहीं किया चाहता, वैसे ही **विवाह और स्त्री 
से समागम किये हुए पुरुष के साथ विवाहर करने को इच्छा कुमारी 
भी न करेगी। जब विवाह किये पुरुष का कोई कुमारी कन्या, और 
विधवा स्त्री का ग्रहण कोई कुमार पुरुष न करेगा तब पुरुष और स्त्री 
को नियोग करने की आवश्यकता होगी। और यही धर्म है कि जैसे के 
साथ *“`वैसे का ही सम्बन्ध होना चाहिये। 


सत्यार्थप्रकाश २९५ 


[ नियोग में प्रमाण ] 
[१२४] प्रश्न - जैसे विवाह में वेदादिशास्त्रों का प्रमाण है, बैसे नियोग 
में प्रमाण है वा नहीं ? 
उत्तर - इस विषय में बहुत प्रमाण हैं। देखो और सुनो - 
कुहं स्विद्दोषा कुह वस्तोरश्विना कुहाभिपित्वं करतः कुहॉषतु:। 
को वाँ शयुत्रा विधवेव देवरं मर्य न योषा कृणुते सधस्थ आ।।९।।२/ 
ऋणग्म०१०। सू०४० | मं०२ ।। 
उदीर्ष्व“ नार्यभि जीवलोकं गतासुंमेतमुपं शेष एहिं। 
हस्तग्राभस्य॑ दिधिषोस्तवेदं पत्युर्जनित्वमभि सं ब॑भूथ।।२॥। 
क्रण्म०१० । सू०१८। मं०८।। 
हे (अश्विना) स्त्री-पुरुषो! जैसे (देवरं विधवेव) देवर को 
विधवा और (योषा मर्य न) विवाहिता स्त्री अपने पति को (सधस्थे) 
समान स्थान शय्या में एकत्र होकर सन्तानो“ को (आकृणुते) सब 
प्रकार से उत्पन्न करती है, वैसे तुम दोनों स्त्री-पुरुष (कुहस्विद्दोषा) 
कहां रात्रि और (कुह वस्तः) कहां दिन में वसे थे? (कुहाभिपित्वम्‌) 
कहां पदार्थो की प्राप्ति (करतः) की? और (कुहोषतुः) किस समय 
कहां वास करते थे? (को वा शयुत्रा) तुह्यारा शयन-स्थान कहां है? 
तथा कौन वा किस देश के रहने वाले हो? [ ।।१।।] 
इससे यह सिद्ध हुआ कि देश-विदेश में स्त्री-पुरुष सङ्ग ही 
में रहैं। और विवाहित पति के समान नियुक्त पति को ग्रहण करके 
विधवा स्त्री भी सन्तानोत्पत्ति कर लेवे। 
[ 'देवर' शब्द का अर्थ ] 
[१२५] प्रश्न - जिस विधवा का देवर अर्थात्‌ पति का छोटा भाई 
न हो, तो नियोग किसके साथ करे? 
उत्तर - देवर के साथ। परन्तु देवर शब्द का अर्थ जैसा तुम 
समझेः“* हो, वैसा नहीं [है] । किन्तु देखो !'१* “निरुक्त में - 
देवरः कस्माद्‌ द्वितीयो वर उच्यते 
निरुअ०३। खण्ड १५।।८ 

[१२६] 'देवर' उसको कहते हैं जो विधवा का दूसरा पति होता हैः“, 
चाहे छोटा भाई वा बड़ा भाई, अथवा अपने वर्ण वा अपने से उत्तम 
वर्ण वाला हो“, जिससे नियोग करे, उसी का नाम 'देबर' है। 
[१२७] [ अर्थ :- ] हे (नारि)** विधवे ! तू (एतं गतासुम्‌) इस 
मरे हुए पति की आशा छोड़ के (शेषे) बाको पुरुषों में से'““१ 
(अभिजीवलोकम्‌) जीते हुए दूसरे पति को (उपैहि) प्राप्त हो। और 
(उदीर्ष्व) इस बात का विचार और निश्चय रख कि जो (हस्तग्राभस्य 
दिधिषोः) तुझ विधवा के पुनः पाणिग्रहण करने वाले नियुक्त पति के 
सम्बन्धः“ के लिये नियोग होगा, तो (इदम्‌) यह (जनित्वम्‌) जना 
हुआ सन्तान उसी नियुक्त (पत्युः) पति का होगा और जो तू अपने 
लिये नियोग करेगी, तो यह सन्तान (तव) तेरा होगा। ऐसे निश्चययुक्त 
(अभि संबभूथ) हो और नियुक्त पुरुष भी इसी नियम का पालन 
करे ।।२।। 
[१२८] अदेंवृघ्न्यप॑तिघ्नीहैधिं शिवा पशुभ्यः सुयमा सुवर्चाः। 
प्रजावती वीरसूर्देवृकामा स्योनेममग्निं गार्हपत्यं सपर्य।।३।। 
अधर्व०। काऽ १४ [प्रपा० २९ सूक्त २] अनु०२। मं० १८।। 
[अथर्व काऽ १४। सू० २। मं० १८।।] 
[ अर्थ - ] हे (अपतिष्न्यदेवृध्नि** ) पति और देवर को दुःख 
न देने वाली स्त्रि! तू (इह) इस गृहाश्रम में (पशुभ्यः) पशुओं के 
लिये (शिवा) कल्याण करने हारी, (सुयमा) अच्छे प्रकार धर्म नियम 
में चलने [वाली], (सुवर्चाः) रूप और सर्वशास्त्रविद्यायुक्त, (प्रजावती) 
उत्तम पुत्र-पौत्रादि - सहित, (वीरसूः) शूरवीर पुत्रों को जनने, 
(देवृकामा) देवर की कामना करने वाली, (स्योना) और सुख देने 
हारी, पति वा देवर को (एधि) प्राप्त होके, (इमम्‌) इस (गार्हपत्यम्‌) 
गृहस्थसम्बन्धी (अग्निम्‌) अग्निहोत्र को (सपर्य) सेवन किया 
करो ।।३।। 
“तामनेन विधानेन निजो विन्देत देवरः ' 
मनु० [९। ६९] 

जो अक्षतयोनि स्त्री विधवा हो जाय, तो पति का निज छोटा 
भाई भी उससे विवाह कर सकता है। 
[ नियोग की सीमा ] 
[१२९] प्रश्न - एक स्त्री वा पुरुष कितने नियोग कर सकते हैं? 
और विवाहित [एवं] नियुक्त पतियों का नाम क्या होता है ? 
उत्तर - सोम॑ः प्रथमो विविदे गन्धर्वो विंविद उत्तरः । 
तृतीयो अग्निष्टे पतिस्तुरीयंस्ते मनुष्यजाः ।। 
ऋन्‍्म० १०। सू ८५। मं० ४०।। 
[ अर्थ :- ] हे स्त्रि! जो (ते) तेरा (प्रथम: ) पहला विवाहित 
(पतिः) पति तुझको (विविदे) प्राप्त होता है, उसका नाम (सोमः) 
सुकुमारतादिगुणयुक्त होने से “सोम' । जो दूसरा नियोग होने से (विविदे) 
प्राप्त होता [है] वह (गन्धर्वः) एक स्त्री से संभोग करने से “गन्धर्व' 
। जो (तृतीय उत्तरः) दो के पश्चात्‌ तीसरा पति होता है, वह (अग्निः) 
अत्युष्णतायुक्त होने से ' अग्नि संज्ञक '। और जो (ते) तेरे (तुरीयः ) १ 
चौथे से लेके ग्यारहवें [पुरुष के रूप में अपने पति को मानने] तक 
नियोग से पति होते हैं, वे (मनुष्यजाः) 'मनुष्य' नाम से कहाते हैं ।। 
जैसे (इमां* त्वमिन्द्र.) इस मन्त्र में [निर्देश है कि] ग्यारहवें 
पुरुष [के रूप में अपने पति को मानने] तक स्त्री नियोग कर सकती 
है, वैसे पुरुष भी ग्यारहवीं स्त्री [के रूप में अपनी पत्नी को मानने] 
तक नियोग कर सकता है। 
[१३०] प्रशन - 'एकादश' शब्द से [ अपने विवाहित पति से उत्पन्न] 
दश पुत्र और ग्यारहवां [अपने] पति को क्यों न गिनें ? 
उत्तर - जो ऐसा अर्थ करोगे, तो “विधवेव देवरम्‌'; देवरः 
कस्माद्‌ द्वितीयो वर उच्यते '; ' अदेवृध्नि**५” और ' गन्धर्वो विविद 
उत्तरः ' इत्यादि वेद-प्रमाणों से विरुद्ध अर्थ होगा। क्योंकि तुह्यारे अर्थ 
से [तो] दूसरा पति भी प्राप्त नहीं हो सकेगा। [जबकि इनमें दूसरे, 
तीसरे, चौथे नियुक्त पति का स्पष्ट उल्लेख है]। 

[ नियोग आपद्र्म है ] 

[ १३१ ] देवराद्वा सपिण्डाद्वा स्त्रिया सम्यङ्नियुक्तया। 

प्रजेप्सिताधिगन्तव्या सन्तानस्य परिक्षये।।९। 

ज्येष्ठो यवीयसो भार्या यवीयान्‌ वाग्रजस्त्रियम्‌। 

पतितौ भवतो गत्वा नियुक्तावप्यनापदि।।२॥। 

औरसः क्षेत्रजश्चैवः`*।।३।। 

मनु० [९।५९, ५८, १५९] 

इत्यादि मनुजी ने लिखा है कि 'सपिण्ड', अर्थात्‌ पति की 
छः पीढ़ियों में पति का छोटा वा बड़ा भाई अथवा २““ब्स्ववर्णस्थ तथा 
अपने से उत्तम वर्णस्थ पुरुष से विधवा स्त्री का नियोग होना चाहिये। 
परन्तु जो वह मृत स्त्री [क] पुरुष और विधवा स्त्री सन्तानोत्पति की 
इच्छा करती हो, तो नियोग होना उचित है। और जब सन्तान का सर्वथा 
क्षय हो, तब नियोग होवे [ ।।१।।] 

जो आपत्काल अर्थात्‌ सन्तानों के होने को इच्छा न होने पर“ 
[तथा] बड़े भाई की स्त्री से छोटे का, और छोटे की स्त्री से बड़े भाई 
का नियोग होकर सन्तानोत्पति हो जाने पर भी, पुनः वे नियुक्त भी 
आपस में समागम करें, तो पतित हो जायें। अर्थात्‌ एक नियोग में दूसरे 
सन्तान के गर्भ रहने तक नियोग की अवधि है । इसके पश्चात्‌ समागम 
न करें [ ।।२।।] 

और जो दोनों के लिये नियोग हुआ हो, तो चौथे गर्भ तक। 
अर्थात्‌ पूर्वोक्त रीति से दश सन्तान तक हो सकते हैं। पश्चात्‌ विषयासक्त 
गिनी जाती है, इससे वे पतित गिने जाते हैं। और जो विवाहित स्त्री- 
पुरुष भी दशवें गर्भ से अधिक समागम करें, तो कामी और निन्दित 
होते हैं । अर्थात्‌ विवाह और नियोग सन्तानों ही के अर्थ किये जाते हैं, 
पशुवत्‌ काम*क्रोड़ा के लिये नहीं। 

[ पति के जीवित रहते भी नियोग हो सकता है ] 
[१३२] प्रश्‍न-नियोग मरे पीछे ही होता है, वा पति के जीते भी ? 

उत्तर - जीते भी होता है। 
' अन्यमिंच्छस्व सुभगे पतिं मत्‌।।' 
ऋन्मं० १०। सू० १०। मं० १०।। 
[१३३] जब पति सन्तानोत्पति में असमर्थ होवे, तब अपनी स्त्री को 
आज्ञा देवे कि - हे (सुभगे) सौभाग्य की इच्छा करनेहारी स्त्री! तू 
(मत्‌) मुझसे (अन्यम्‌) दूसरे पति की (इच्छस्व) इच्छा कर। *“क्याँकि 
अब मुझसे सन्तानोत्पति न हो सके [गी]*“। [तब स्त्री दूसरे से 
नियोग करके सन्तानोत्पति करे]*। परन्तु उस विवाहित महाशय पति 
की सेवा में तत्पर रहै। वैसे ही स्त्री भी जब रोगादि दोषों से ग्रस्त 
होकर सन्तानोत्पति में असमर्थ होवे तब अपने पति को आज्ञा देवे कि 
हे स्वामी! आप मुझसे सन्तानोत्पति को इच्छा छोड्के किसी दूसरी विधवा 
स्त्री से नियोग करके सन्तानोत्पत्ति कोजिये। 
[ नियोग में इतिहास के प्रमाण ] 
जैसे कि पाण्डु राजा की स्त्री कुन्ती और मद्री”” आदि ने 
किया। और जैसे व्यास जी ने चित्राङ्गद और विचित्रवीर्य के मर जाने 
[के] पश्चात्‌ उस अपने भाई [विचित्रवीर्य] की स्त्रियों” से नियोग 
करके अम्बिका“ में धृतराष्ट्र और अम्बालिका में पाण्डु और दासी“ 
में विदुर की उत्पत्ति को इत्यादि इतिहास“ भी इसी बात में [ प्रमाण |“ 
हैं । 
[१३४] प्रोषितो धर्मकार्यार्थं प्रतीक्ष्योऽष्टौ नरः समाः। 
विद्यार्थं षड्‌ यशोऽर्थं वा कामार्थ त्रींस्तु वत्सरान्‌।।९।। 
वन्ध्याष्टमेऽधिवेद्याब्दे दशमे तु मृतप्रजा। 
एकादशे स्त्रीजननी सहास्त्वप्रियवादिनी।।२।। 
मनु० [९। ७६, ८१] 
विवाहित स्त्री, जो विवाहित पति धर्म के [ अर्थ]** परदेश 
गया हो तो आठ वर्ष, विद्या और कीर्ति के लिये गया हो तो छः, और 
धनादि-कामना के लिये गया हो, तो तीन वर्ष तक वार” देखके, पश्चात्‌ 


३०० चतुर्थ समुल्लास 


नियोग करके, सन्तानोत्पत्ति करले । जब विवाहित पति, आवे तब नियुक्त 
पति” छुट जावे।।१।। 

वैसे ही पुरुष के लिए भी नियम है कि जब विवाह से आठवें 
वर्ष तक स्त्री को गर्भ न रहै“, वन्ध्याँ* हो तो आठवें सन्तान होकर 
मर जायें तो दशवें, जब-जब हो तब-तब कन्या हो, "०और पुत्र न 
होवे तो ग्यारहवें,१० और जो स्त्री अप्रिय”'* बोलने वाली होवे, तो 
तुरन्त उस को छोड़के' दूसरी स्त्री से नियोग करके सन्तानोत्पत्ति 
कर लेवे*१९।।२।। 

वैसे ही जो पुरुष अत्यन्त दुःखदायक हो तो स्त्री को उचित 
है कि तुरन्त” [उसको] छोड्के दूसरे पुरुष से नियोग कर सन्तानोत्पति 
करके“, उसी विवाहित पति के दायभागी सन्तान कर लेवे॥ २॥ 

इत्यादि प्रमाण और युक्तियों से स्वयंवर विवाह और नियोग 
से अपने-अपने कुल की उन्नति करे। जैसे 'औरस”**२” अर्थात्‌ विवाहित 
पति से उत्पन्न हुआ पुत्र, पिता के पदार्थो का स्वामी होता है, बैसे ही 
'क्षेत्रज' अर्थात्‌ नियोग से उत्पन्न हुए पुत्र भी [मृत]”* पिता के दायभागी 
होते हैं । 

[ वीर्य और रज को अमूल्य समझें ] 

[१३५] अब इस पर स्त्री और पुरुष को ध्यान रखना चाहिये कि वीर्य 
और रज को अमूल्य समझें। जो कोई इस अमूल्य पदार्थ को परस्त्री, 
वेश्या वा दुष्ट पुरुषों के सङ्ग में खोते हैं, वे महामूर्ख कहाते”” हैं। 
क्योंकि जो किसान वा माली मूर्ख होकर भी अपने खेत वा वाटिका के 
विना“६, अन्यत्र बीज नहीं बोते। जो कि साधारण बीज का और मूर्ख 
का यह“ वर्तमान है तो जो [शिक्षित होकर भी] सर्वोत्तम 
मनुष्यशरीररूप, वृक्ष के बीज को कुक्षेत्र में बोता'०५ है। वह महामूर्ख 
कहाता है, क्योंकि उसका फल उसको नहीं मिलता। और - 

“आत्मा वै जायते पुत्रः '।। 

यह ब्राह्मण-ग्रन्थ* का वचन है। 

[ १३६ ] अङ्गादङ्गात्‌ सम्भ॑वसि हृदयादधि जायसे। 
आत्मासि पुत्र मा मृथाः स जीव शरदः शतम्‌।।**° 
यह सामवेद [के ब्राह्मण] का मन्त्र है। [ छान्दो० (मन्त्र) 
ब्राह्मण १। ५। १७ का पूर्वार्ध और १८ का उत्तरार्ध] 
हे पुत्र! तू अङ्ग-अङ्ग से उत्पन्न हुए वीर्य से और हृदय से 
उत्पन्न होता है, इसलिये तू मेरा आत्मा है, मुझसे पूर्व मत मरना, किन्तु 
सौ वर्ष तक जी।। 
जिससे ऐसे-ऐसे”* महात्मा महाशयों का शरीर उत्पन्न होता 
है“, उसको वेश्यादि दुष्ट क्षेत्र में बोना, वा दुष्ट बीज अच्छे क्षेत्र में 
बुवाना महापाप का काम है। 
[ विवाह आवश्यक कृत्य है ] 
[१३७] प्रशन - विवाह क्यों करना [चाहिये] ? क्योंकि इससे स्त्री 
और पुरुष को २ बन्धन में पड़के बहुत संकोच करना और दुःख भोगना 
पड़ता है, इसलिये जिसके साथ [जब तक] जिसकी प्रीति हो तब तक 
वे मिले रहैं। जब प्रीति छूट जाय, तो छोड़ देवें। 
उत्तर - यह पशु-पक्षियों का व्यवहार है, मनुष्यों का नहीं। 
जो मनुष्यों में विवाह का नियम न रहै, तो गृहाश्रम के अच्छे व्यवहार 
सब नष्ट- भ्रष्ट हो जांय। “कोई किसी से भय वा लज्जा न करे। वृद्धावस्था 
में कोई किसी की सेवा भी न करे ओर महाव्यभिचार बढ़कर सब 
रोगी, निर्बल और अल्पायु होकर शीघ्र-शीघ्र मर जांय२। कोई किसी 
के पदार्थ का स्वामी वा दायभागी न हो सके और न किसी का किसी 
पदार्थ पर दीर्घकाल-पर्यन्त स्वत्व रहै । इत्यादि दोषों के निवारणार्थ विवाह 
अवश्य होना चाहिये। 
[१३८] प्रश्न - जब एक विवाह होगा, एक पुरुष की एक स्त्री और 
एक स्त्री काँ” एक पुरुष रहेगा। “तब स्त्री गर्भवती *, स्थिर रोगिणी 
अथवा पुरुष दीर्घरोगी हो, और दोनों की युवावस्था हो; **'[ उनसे ] न 
रहा जाय, तो फिर क्या करें ? 

उत्तर - इसका प्रत्युत्तर नियोग-विषय में दे चुके हैं। “और 
जब*४ गर्भवती स्त्री से एक वर्षपर्यन्त समागम न करने के समय में 
पुरुष” से न रहा जाय, तो किसी विधवा से नियोग कर उसके लिये 
पुत्रोत्पत्ति कर दे।* परन्तु वेश्यागमन वा व्यभिचार कभी न करे। 
[ गृहस्थ के कुछ अन्य कर्त्तव्य ] 
जहां तक हो सके वहां तक, अप्राप्त वस्तु की इच्छा प्राप्त का 
रक्षण और रक्षित की वृद्धि और बढे हुए धन का व्यय **देशोपकार में 
किया करें * सब प्रकार के अर्थात्‌ पूर्वोक्त रीति से अपने-अपने वर्णाश्रम 
के व्यवहारों को “-अत्युत्साह, प्रयत्न, तन, मन, धन से किया करें 
*२२ | अपने माता, पिता, सासु*९१, श्वशुर की अत्यन्त शुश्रूषा किया 
करें। मित्र, पड़ोसी“, राजा, विद्वान्‌, वैद्य और सत्पुरुषों से प्रीति रक्खे“ । 
और” दुष्टों से उपेक्षा रखके, उनको सुधारने का प्रयत्न किया» करें । 
जहां तक बने, वहां तक, प्रेम से अपने सन्तानों को विद्वान्‌ और 
*३“सुशिक्षित करने-कराने में धनादि को लगावें**। धर्म से सब व्यवहार 
करके मोक्ष का साधन भी किया करें कि जिसको प्राप्ति से परमानन्द 
होवे | | ऐसे श्लोकों” को न मानें - 
[१३९] पतितोपि“” द्विजः श्रेष्ठो न च शूद्रो जितेन्द्रियः। 
निर्दुग्धा चापि गौः पूज्या न च दुग्धवती खरी।।९॥। 
[तुलना-भाषा पाराशरी २० ८ श्लोक ३३ पाराशरस्मृति अ० ८। 
श्लोक ३३] 
अश्वालम्भं गवालम्भं संन्यासं पलपैत्रिकम्‌। 
देवराच्च सुतोत्पत्तिं कलौ पञ्च विवर्जयेत्‌।।२।। 
[तुलना-पारस्कर गृह्य सूत्र कांड १ । कंडिका ३ के गदाधरभाष्य में 
उद्धृत श्लोक से] 
नष्टे मृते प्रव्रजिते क्लीवे च पतिते“? पतौ। 
पञ्चस्वापत्सु नारीणां पतिरन्यो विधीयते।।३॥। 
ये“ कपोलकल्पित पाराशरी के श्लोक हैं 
[भाषा पाराशरी २० ४। श्लो० ३०] 

जो दुष्ट कर्मकारी द्विज को श्रेष्ठ, और श्रेष्ठ कर्मकारी शूद्र को 
नीच मानें तो इससे परे पक्षपात, अन्याय, अधर्म दूसरा अधिक कौनसा 
होगा? क्या [जैसे] दूध देने वाली वा न देने वाली गाय गोपालों को 
पालनीय होती है, बैसे कुंभार=कुम्हार आदि को गदही पालनीय नहीं 
होती? और यह दृष्टान्त भी विषम है, क्‍योंकि द्विज और शूद्र मनुष्य 
जाति, गाय और गदही भिन्न जाति हैं। कथञ्चित्‌ पशुजाति से दृष्टान्त 
का एक देश दार्शान्‍्त में मिल भी जावे, तो भी इसका आशय अयुक्त 
होने से यह“*श्लोक विद्वानों के माननीय कभी नहीं हो सकता ।।१ ।। 

जब अश्वालम्भ** अर्थात्‌ घोड़े को मारके अथवा [गवालम्भ] 
गाय को मारके“ होम करना [ही] वेदविहित नहीं है तो उसका कलियुग 
में निषेध करना वेदविरुद्ध क्यों नहीं ? जो कलियुग में इस नीच कर्म 
का निषेध माना जाय, तो त्रेता आदि में विधि आ जाय।* तो इससे 
ऐसे दुष्ट काम का श्रेष्ठयुग में होना“ सर्वथा असम्भव है। और जिस 
संन्यास का वेदादि“ में विधि है, उसका निषेध करना निर्मूल है। जब 
मांस का निषेध है, तो सर्वदा ही निषेध है। जब देवर से पुत्रोत्पत्ति“' 
करनी वेदों में लिखी है, तो यह श्लोककर्त्ता क्यों भूषता“ है ।।२।। 

यदि (नष्टे) अर्थात्‌ पति किसी देश-देशान्तर को चला गया 
हो, [और] घर में स्त्री नियोग कर लेवे, उसी समय विवाहित पति आ 
जाय, तो वह किसकी स्त्री हो? कोई कहे कि विवाहित पति की। हमने 
माना, परन्तु ऐसी व्यवस्था पाराशरी में तो नहीं लिखी। क्या स्त्री के 
पांच ही आपत्समय“ हैं ? रोगी पड़ा हो, लड़ाई हो गई हो, इत्यादि 
आपत्काल पांच से भी अधिक हैं इसलिये ऐसे-ऐसे श्लोकों को कभी 
न मानना चाहिये ।।३ ।। 

[ वेदविरुद्ध वचन अमान्य हैं ] 

[१४०] प्रश्न - क्योंजी! तुम पाराशर“ मुनि के वचन को भी नहीं 
मानते ? 

उत्तर - चाहे किसी का वचन हो, परन्तु वेद के विरुद्ध” 

होने से नहीं मानते“। और यह तो पाराशर का वचन भी नहीं है। 
क्योंकि जैसे ' ब्रह्योवाच, वसिष्ठ-उवाच, राम-उवाच, शिव-उवाच*, 
देव्युवाच' इत्यादि श्रेष्टों का नाम लिख के“ ग्रन्थरचना इसलिये करते 
हैं कि सर्वमान्य के नाम से इन ग्रन्थों को सब संसार मान लेवे और 
हमारी पुष्कल जीविका“ होवे । कुरछ"”” प्रक्षिप्त श्लोकों को छोड़के 
मनुस्मृति ही वेदानुकूल है, अन्य स्मृतियां नही” | ऐसे ही अन्य जाल 
ग्रन्थों की “भी व्यवस्था समझ लो। 
[ गृहाश्रम की श्रेष्ठता ] 

[१४१] प्रश्न - गृहाश्रम सबसे छोटा वा बड़ा है? 

उत्तर - अपने-अपने कर्मो में सब बड़े हैं। परन्तु 

यथा नदीनदाः सर्वे सागरे यान्ति संस्थितिम्‌ 

तथैवाश्रमिणः सर्वे गृहस्थे यान्ति संस्थितिम्‌।।९॥। 

मनु० [६। ९०] 
यथा वायुं समाश्रित्य वर्त्तन्ते सर्वजन्तवः। 

तथा गृहस्थमाश्रित्य वर्त्तन्ते सर्वं आश्रमाः।।२।। 

यस्मात्त्र्योप्याश्रमिणो दानेनान्नेन”%२ चान्वहम्‌। 

गृहस्थेनैव धार्य्यन्ते तस्माज्येष्ठाश्रमो गृही।।३॥। 

स संधार्य्यः प्रयत्नेन स्वर्गमक्षयमिच्छता। 

सुखं चेहेच्छता नित्यं योऽधार्यो दुर्बलेन्द्रियैः ।।४।। 

मनुः [ ३।। ७७-७९ | 
[ १४२ ][ अर्थः- ] जैसे नदी और बड़े-बड़े नद तब तक भ्रमते“ ही 
रहते हैं, जब तक समुद्र को प्राप्त नहीं होते, वैसे गृहस्थ ही के आश्रय 
से सब आश्रम स्थिर रहते हैं, ।।१।। 

*४[ जैसे वायु के आश्रय से सब जीवों का वर्त्तमान सिद्ध 
होता है, वैसे ही गृहस्थ के आश्रय से ब्रह्मचारी, वानप्रस्थ और संन्यासी 
अर्थात्‌ सब आश्रमों का निर्वाह होता है विना इस आश्रम के किसी 
आश्रम का कोई व्यवहार सिद्ध नही होता।।२।।]** 

जिससे“* ब्रह्मचारी, वानप्रस्थ और संन्यासी तीन आश्रमियों 
को दान और अन्नादि देके प्रतिदिन गृहस्थ ही धारण करता है, इससे 
गृहस्थ ज्येष्ठाश्रम है, अर्थात्‌ सब व्यवहारों में धुरन्धर कहाता है।।३।। 

इसलिये [जो] अक्षय“ मोक्ष और संसार के सुख की इच्छा 
करता हो, वह प्रयत्न से गृहाश्रम का धारण करे। जो गृहाश्रम दुर्बलेन्द्रिय 
अर्थात्‌ भीरु और निर्बल पुरुषों से धारण करने [के] अयोग्य है, उसको 
अच्छे प्रकार धारण करे ।॥४ । | % 

इसलिये जितना कुछ व्यवहार संसार में है उसका आधार 
गृहाश्रम है। जो यह गृहाश्रम न होता, तो सन्तानोत्पत्ति के न होने से 
ब्रह्मचर्य, वानप्रस्थ और संन्यासाश्रम कहां से हो सकते [हैं] ? जो कोई 
गृहाश्रम की निन्दा करता है, वही निन्दनीय है, और जो प्रशंसा करता 
है बही प्रशंसनीय है। परन्तु तभी गृहाश्रम में सुख होता है कि जब स्त्री 
और पुरुष दोनों परस्पर प्रसन्न, विद्वान्‌, पुरुषार्थी और सब प्रकार के 
व्यवहारों के ज्ञाता हों। इसलिये गृहाश्रम के सुख का मुख्य कारण ब्रह्मचर्य 
और पूर्वोक्त स्वयंवर विवाह है। 
[१४३] यह संक्षेप से समावर्तन, विवाह और गृहाश्रम के विषय में 
शिक्षा लिख दी“°। इसके आगे वानप्रस्थ और संन्यास के विषय में 
लिखा जायेगा।। 


इति श्रीमददयानन्दसरस्वतीस्वामिकृते 
सत्यार्थप्रकाशे सुभाषा-विभूषिते समावर्त्तन- 
विवाह-गृहाश्रमविषये चतुर्थः समुल्लासः 
सम्पूर्णः ।।४।। 


३०६ चतुर्थ समुल्लास 


